﻿EMANUEL POPE EXOD Emanuel Pope, Exod Coperta realizată de Dorina Brândușa Landen Foto coperta 4: Doria Șișu Ploeșteanu Lector de carte: Dorina Brândușa Landen Copyright © Manuel Popa EMANUEL POPE EXOD Antologie de poezie alcătuită de Dorina Brândușa Landen EMANUEL POPE SAU POEZIA OPUSĂ LITERATURII DE CONSUM Poet, traducător și prozator Emanuel Pope s-a născut în 30 aprilie 1969 la Brăila și locuiește în Marea Britanie, la Londra, din anul 2002 Debutează editorial în anul 2015 cu poezie în "Volume de aer”, Editura Pim - Iași în același an și la aceeași editură îi apare volumul ‘‘Voinicul în piele de javră” și o carte de proză scurtă ‘‘Colecții de vitalitate ” în anul 2016 Editura Singur îi publică volumul de poezie ‘‘suntem cameleoni” în 2017 Emanuel Pope publică volumele de poezie “Voodoo child”, Editura Pim Iași; “Volume de aer II”, Editura Singur, Târgoviște; ‘‘formalitatea unui anormal” Editura Saga, Israel și traducerea în limba română (împreună cu poetul Adrian Grauenfels) a poeziei lui Yehuda Amichai, ” Poezii alese ”, Editura Saga, Israel continuând în anul 2018 cu “Volume de aer III”, Editura Singur, Târgoviște; “Yehuda Amichai, Poezii alese II” (traducere în limba română împreună cu Adrian Grauenfels), Editura Saga, Israel și tot la Editura Saga, Israel, poemul epic în patru părți "Legenda Overlorzilor Timpului fără de Moarte si a Chivotului de Aur " împreună cu poeta Dorina Brândușa Landen în anul 2019, BoD Forlag, Stockholm, Suedia îi publică poetului volumul de poezie "Exodus ” în traducerea în limba suedeză a Dorinei Brândușa Landen și, în același an, la Editura Casa de pariuri literare, București, apare traducerea în limba română a lui Emanuel Pope a volumului de poezie a lui Valery Oișteanu „Anarhie pentru zile negre ” Emanuel Pope editează revista Faleze de piatră a proiectului Republica Artelor — Cititor de Proză și Cititor de Poezie Poetul este redactor la Revista Itaca Dublin și la revista Banchetul Despre prima carte a lui Emanuel Pope, “Volume de aer ”se poate spune că este coconul din care se vede cum iese fluturele Poemele cuprinse în volum sunt scrise în perioada dintre 1983 și 2014 Așa cum ni se spune încă din titlul, “Volume de aer”, o parte din poeme stau sub semnul de aer - iar poetul stă la "Taifas cu îngeri “ /Ce fel de om sunt?! Am rămas pe gânduri/ în timp ce îngerii își disputau apartenența/ la existența mea/ și toată lumina zilei de-afară/ lin picura/ în ochiul de tisă al gândului meu ”, iar cerul “/ cerul își leapădă peste noi norii de lapte/ de aripi frânte ne ajunseseră fulgii lor până la gât /” (Pearl Harbor) și timpul “din punctul de vedere al omului/ Timpul e o singură notă înaltă/ sub cerul copilăriei “(Oralitate) pentru ca mai apoi, treptat, imaginația poetică să se încarce de teluric și o mare parte a concentrării poemelor se rotește în jurul omului cu valorile și problemele sale cotidiene, de ceea ce leagă lucrurile în viață sau le desparte, articulații: “ Dezrădăcinate, deziluzionate,/animalele “sociale ” iau drumul cunoscut al pribegiei, de unde Istoria va putea oricând să-și/ reîntregească/șeptelul ei de visători:/ ce paște și calcă în umbră ușor Pajiștea Umanității ” (Propietarul visătorului) In volumul de poezie, "Voinicul în piele de javră, ” Emanuel Pope urcă o nouă treaptă în călătoria sa prin tunelul obscur al destinului și confruntă problema îndurării, a capacității de a rezista împotriva unei accelerări a epuizării, sărăciri generale a omului (ceea ce am pierdut sunt valorile care trebuie să fie vizibile și prezente în lume) în cenușiul și deloc eroicul cotidian pe care evoluția societății îl aduce cu sine Singurătatea este cea mai mare comunitate din lume Singurătatea este o condiție complexă dar nu te face puternic și atunci „omul mic" ia ori primește o parte din natură și devine „de stâncă”, adică om dar și materie anorganică, o dualitatea care îl situează dincolo de bine și de rău: „omul mic gândește: „Eu sunt Omul de Stâncă născut nicăieri, călcând pe drumul ăsta de maculatură nu am frați și sub greutatea mea cuvintele celorlalți vor scrâșni și se vor frânge " Este independență, tărâmul autosuficienței, acolo unde fiecare își poartă propria răspundere pentru destinul său: „ Eu nu-mi împărtășesc setea cu nimeni și mă adap numai din apa izvoarelor proprii ce-mi susură prin vene ” spune omul identificându-se cu muntele de la înălțimea căruia societatea umană pare un fel de vale populată de insecte: „ Vântul îmi aduce câteodată din valea gleznelor mele zvonul unor insecte chemându-se oameni " Aici singurătatea este ridicată la un fel de libertate de obligații, de responsabilități, un fel de „singur pentru mine': „Nu datorez nimănui nimic - meditează pentru sine omul mic — și aerul pe care sunt nevoit a-l respira cu ceilalți îmi este suficient pentru a da conținut conceptului de umanitate ” Să fii om înseamnă să fii singur, vulnerabil Dar a te situa între Alfa și Omega înseamnă să fii om și anti-om în același timp: „Cum stau așa, prins între Alfa și Omega, structura din care sunt făcut nu-mi permite niciun fel de renunțare / /Asta este arta mea - o artă minerală -egală și neîndurătoare pentru ei toți Cu misticismul ei strivesc insectele din vale "(In loc de introducere) Voința de putere a „ omului mic ” ar putea fi aici doar un răspuns la „voința de a trăi” a lui Schopnehauer, cu alte cuvinte un principiu fundamental de menținere a vieții Dar „ până și judecățile au modul lor elegant de a-și da arama pe față ” și „sigur/fiecăruia i se va dărui numai atât cât a înțeles/ după sunetul inimii sale de javră/ cât a adunat și cât a iubit/ zbaterea, trecerea, înălțarea/ pe sânii lumii, pe propriile brațe/ pe fața tuturor celor ce nu au contenit/ a contempla nepăsători, în tăcere/ căderea "(“Căderea ") în civilizația contemporană, condiția omului și cea a poetului nu se mai deosebesc, “ falsificatorule de cuvinte/ Dumnezeu te-a luat chiriaș din milă/ invenție teribilă a rafinamentului în artă/ ești tu/ Poetul, care a uitat de cetate/ amarul tău de ființă nevolnică/ privește-te în semenul tău de pe stradă/ și învață ” ( "ascunde poete întristarea") Poetul este de la început parte a unei istorii la care încă se scrie Dimensiunile politice și literare alunecă una într-alta și se luptă între ele Autorul este, pe rând, poet, reporter, dramaturg și un maestru al poeziei de zi cu zi, amuzant, mușcător ironic și cumva întotdeauna de partea victimelor, a trecerii lor prin pulberea unei planete nesigure Scrierile sale din "Voinicul în piele de javră" mărturisesc măiestria sa lingvistică și disperarea lui, cea cu care mulți cititori s-ar putea identifica Poetul are conștiință socială dar și dorința misticului de a evita să fie în “serviciul” obligatoriu al realității Poezia curge densă într-o scenografie dinainte stabilită a unui joc atemporal de vinovăție și de moarte - oameni și fapte, imagini și trimiteri (în subsol) la piese muzicale - observate din perspectiva poetului, mărită grotesc, înfricoșătoare Priveliști din afară sau dinăuntrul nostru: "Zilnic/pe nemâncate/delicat/meticulos sub ghilotina lunii/ ca un grădinar cu trandafirii săi/privesc răbdător din blana mea de javră/ firele lăsate-n urmă de hoarda hienelor cu/ față de om /- ce spaimă ciudată despică apele?! -/sub greutatea lor inima mi se frânge/ ieftină și proastă ca pâinea " (” Ca norocul de rar ”) Ca în scenografia unui balet apar toate, una în lumina celeilalte, purtând în spatele cuvintelor, un mesaj, pentru toată lumea - despre o altă lume posibilă, despre responsabilitate și bucurie Pe scurt, despre nevoia noastră de consolare: "și cum eram trist ca o lebădă albă/ noaptea visam asemenea unui gutui rodind/ speranțe împrejurul lunii: "Sunt îngerii, băiete! ”, imz spuneam/ sunt îngerii veniți să te ajute!"(" am călătorit") Dar să pui sămânță acolo unde nu există loc pentru rădăcini este un spectacol liric despre vulnerabilitatea omului dar și despre datoria acestuia Despre omul singur în lumea mare și deficiențele ei" am mers mult/ până la capătul pământului și până la capătul/zilelor mele/ / nu-i ușă-n care să mă-ncred/ nu-i prag pe care să mă așez/ toti caii au obosit să mai aștepte/ și câmpul este tot mai alb de oase /"( am călătorit) Emanuel Pope este mai mult decât conștient de singurătate și sarcina lui este de a-i face pe alții conștienți de ei înșiși în așa fel încât, de acolo, să poată ajunge unii la alții: "Prietene, nu te întrista pentru mine/ extremitatea firească a singurătății mele/ îți este veșnic aproape/ пи-ți fie teamă/ ca să te recunoască e suficient/ să-i întinzi mâna/pentru tine ea e atât de blândă "(singurătate, planetă rotundă ") Tragicul nu poate fi evitat de cel ce-1 primește în dar din partea sorții Nici un om care simte și gândește nu poate preveni tragismul, dar ceea ce poate și trebuie să învingă este atracția tragicului, vrerea de a face răul mai rău Mirosul puterii face sufletul înșelător și pune la îndoială realitatea lucrurilor Există un echilibru constant între vis și realitate, gândire și acțiune De la păsările din spațiu cade umbra peste pământ iar deasupra faptelor omului se aștern semne: presimțirea schimbărilor Prezentul conține viitorul, măreția sau declinul acestuia: cei morți (trecutul) stăpânesc peste pământul și apa planetei și hotărăsc existența celor ce se vor naște Omul trăiește atât în viitor cât și în trecut, eul nu este definitiv delimitat, individul nu este închis în sine Emanuel Pope pare a fi trecut peste multe din durerile și speranțele omului, viața lui și a semenilor lui oferindu-i substanță suficientă pentru a o distila în poezie păstrându-i esențele "Itaca a devenit trecut/ eu emigrant/ și timpul n-a mai găsit alt loc pentru mine/ decât făgașul lipsit de onoare și fără/ vinovăție al istoriei postrevoluționare/ a României ” spune poetul în "lecția de istorie " Aici cuvântul "emigrant” trebuie interpretat nu numai din exterior, cu simț practic, ci dintr-o perspectivă lingvistică și metafizică Limbajul poetic este un exil; nu numai de Ia o realitate politică dezgustătoare ci și de la Absolut; atâta timp cât omul este excomunicat din Paradis, poetul este în exil Volumul de poezie "suntem cameleoni " este dedicat momentului "Colectiv" (incendiul din incinta clubului de noapte din București din 30 octombrie 2015 în care și-au pierdut viața 62 de tineri iar alții 150 au fost răniți) iar discursul poetic începe pe pagina de gardă cu versurile: "mântuiește-ne Doamne/de mizeria memoriei noastre! ” - o memorie care devine tot mai lungă, un trecut care supraviețuiește cu rănile deschise și cu durerea vie Violența și abuzul trezesc emoții puternice Greșeli care s-au făcut cu un an sau cu un sfert de secol în urmă, greșeli care se fac încă, sunt percepute ca fiind ceva ce ne privește îndeapreoape deoarece urmările lor ne afectează în cel mai înalt grad, aici și acum Poetul ascultă replici fragile ca o membrană vibrândă între oamenii care tocmai au ars, au ars până la capăt Nu se spune nimic vital, nimic din ce nu cunoaștem, dar în acest nimic încape totul: “se ia un mojar cât inima ta de mare/ se răstoarnă în el toți anii de școală,/ de muncă/și cam tot ce ai învătat de la viață/ /din candelele Lunii adună mirosul de carne ucisă, arsă,/ zilele tale toate strânse cu ușa până la pragul/ sinuciderii colective/ amestecă IN F/NAL totul repede,/până dai de CULOARE,/apoi cu o pensulă printre lacrimi/ scrie pe fața unui ambalaj găsit la tomberonul/ din spatele blocului/atât: # colectiv/ "(Cocktail colectiv) Această persistență a trecutului completează o memorie pe care suntem tentați a o scurta Viitorul pare a deveni un cazan cu apă în fierbere care clocotește, se mișcă repede și se scurge afară, ca aburul, fără să conducă nicăieri Doar puțin mai grav și mai trist decât în cărțile anterioare, poetul are același ochi larg deschis pentru ceea ce este lumesc, aparent banal, tot ceea ce umple viața noastră dar cu o dimensiune accentuat tragică Poetul știe că sufletul este acolo unde doare mai tare Viața omului nu este o Arcadie cu pajiști verzi și cer albastru în care omul să trăiască fericit, în iubire, în armonie, cu semenii săi și cu natura La Belle Epoque s-a sfârșit! prietenii știu ce zic - / voi, însă, plecând dintr-o lume perfectă/ în care le-ați rezolvat al dracului de bine pe toate/ mergeți, așadar, de vă așezați sănătoși / dincolo de morminte,/pe porțile raiului nu poți intra, desigur, decât cu un/ maxim de alveole curate/ și cu o formulă dentară completă / “Bon Voyage! ” eu rămân de cealaltă parte, mirosind urât/ asemenea vremurilor pe care le privesc și mă privesc/ întotdeauna oripilat de sănătatea bolnavă a oamenilor/ într-o lume dementă/” (La Belle Epoque s-a sfârșit) Noi, oamenii ne-am pierdut controlul asupra a ceea ce este o viață rezonabilă, care ar putea avea condiții de a deveni o viață bună, ba chiar o viață fericită Dar oamenii sunt surzi, surzi la ceea ce sufletul încearcă să exprime prin durere Iar pentru Emanuel Pope durerea este substanța de lucru în construcția poeziei, care, de altfel, nu este deloc elaborată ci este mai mult un urlet înalt, o tăietură lungă de sabie care lasă o rană pe măsură “Când nu voi mai suporta actele tovarășilor mei de drum,/ /ca un Ulise atunci/ coborându-și pânzele corăbiei sale în toiul unei furtuni - voi prinde cerul de-o margine a lui/ și cu brațe strașnice mi-l voi aduce mai aproape, viu,/ învelindu-mi trupul în mantia lui/ ca să mor ” ( Paradisului meu fără regret, fără rușine!) Stările se succed cu repeziciune într-o lume haotică a durerii, obsesive, adânc melancolice uneori dar mai întotdeauna într-o tonalitate tragică, apocaliptică O lume dispare, însângerată și muribundă Viitorul sau aceea viață care nu este Ritmul vieții care va distruge viitorul, care este singura realitate trăită: “i-am spus duhului meu:/ “vino și fotografiază-mi azi/ ziua de mâine!"/ îl rugam/ Duhule purtător de mir și slavă 7 asta și fac răspundea el conștiincios/ continuând să fotografieze/ aceleași clădiri,/aceleași străzi,/ monumente, cripte comuniste/ și orice statuie întâlnea/prin aerul dens al orașului/ “Nu astea,/ NU ASTEA/ îi repetam eu/ “fotografiază-mi azi/ doar ziua de mâine, Duhule/ ca să n-o pot uita! "(Jurnalul unei ucideri repetate) Viața arde, noi trăim, nu ca să trăim ci ca să fii trăit, adică să venim un pic mai aproape de moarte Viteza cu care prezentul trage de noi a crescut și distruge viața care, în ultima vreme, pare a ști doar un singur timp și acela este viitorul teribil futurrn exactum preteriti, "când voi fi existat”, și de acolo la ”eu nu exist”, nu este departe: "Poate ar trebui/ mai întâi să ne naștem/ numai pe jumătate/ sub o pojghiță fină de gheață/febrili și ascunși/ la un milimetru distanță de viață/ acolo să ne privim/ câteva sute bune de ani/ fiecare/ față în față/ înainte de a crește copii/ înainte de-a iubi și înălța piramide/înainte de a vorbi/ "(Alzheimerul inimii) Este o curgere, o metamorfoză, o anxietate, încărcate de ură împotriva propriei neputințe de a face mai mult, de a schimba ceea ce trebuie schimbat dar, de asemnea, o poezie catharsis, de eliberare însă nu este ușor accesibilă Dificultatea constă în faptul că adâncimea, abisul, nu sunt acolo unde te aștepți să fie, sunt ‘"amânate”, sunt împinse înainte, în lăuntrul omului, ceea ce face ca poezia să te “atingă” înainte de a-ți “vorbi ” Există un loc al pierderii pentru fiecare dintre noi, un loc în care putem fi mutați într-o clipă, de o vorbă, o mireasmă, o mișcare, și acolo totul arde de frig și dezolare Din acest loc, care acutizează sensibilitatea, scrie Emanuel Pope: “ i-am strigat/ “Bestie de carne/ ascunsă în trupul de umbră al lunii mele/ arată-te! ”/ bravam, evident,/ înapoi oricum nu puteam da/ întunericul se lățise la picioarele mele ca o blană/ și eu rostogoleam trupul ei de lună/ peste ierburi și case, peste coline și sat/ luna mea ca țara mea,/ cred că deja măturasem de cinci ori peisajul/ când ea a pocnit ca un pepene/ și din inima ei peste piept mi s-a revărsat cu putere/ o mare verde de umbre și lacrimi/ asta m-a dezechilibrat/ și-n cădere m-am lovit direct în inimă / ” ( Coridă cu lună) Există lucruri spuse cu brutalitate fără ca aceasta să fie o perspectivă căutată ci o expansiune Sunt poeme care se ”asează” pe membranele exterioare sufletului și le presează Ele nu-și caută locul în interiorul eului, ele sunt menite să schimbe radical perspectivele și circumstanțele Aceasta este ceea ce eu numesc opusul literaturii de consum Este posibil să reziști, să te împotrivești dar pentru a o face, trebuie întâi să te pierzi pe tine însuți, iar împotrivirea nu poate veni înaintea experienței, “ /va veni si moartea și va trăi cum am trăit și eu/ ascunzăndu-și zilele sub cerul de smoală/ al singurătății/ cunoscând aceeași iubire/ aceeași prietenie/ - numai păsări de ceață// va veni moartea și va deveni alcoolică/ și ca orice animal bolnav de casă/ pentru o bucată de pită/ va trebui să ucidă:/ om viu // va veni moartea in urma mea/ și va culege ceață " (căutându-i marții din “Grădina Paradisului ”) Emanuel Pope are capacitatea de a descrie din interior și din exterior, în același timp, un concret înfricoșător iluminat Interiorul și exteriorul se “crapă” unul în altul, într-un fel de metamorfozare rulantă Așa cum Daphne se smulge din trunchiul copacului Eul și imaginea din oglindă a acestuia se examinează reciproc: ” /Dar și eu aparțin acestei lumi/ acestei confrerii de înfumurați,/ de gigolo parnasieni, depresivi /deși/n-am plâns la căderea părinților tăi/ n-am acoperit câmpiile tale de secetă/ cu trupul meu de ceață/pe obrazul lumii n-am lăsat urme de obuz/ și n-am adăpostit cu mâinile mele china/ împotriva mongolilor /Insă de azi sunt năruit, mi s-a umplut paharul/ ș/ acum din ce în ce mai des la buza lui adăst/ nu mai am mult - / curând voi fi și eu legat ” la un sistem de verbe/ mini-hidrocentrală preluând propriul venin și pizmă/ dintr-un pahar de vorbe,/ lumină dând/ doar cât să-i ajungă de-o respirație ” ( și eu aparțin acestei lumi:) Atunci când citesc poemele într-o succesiune este izbitor modul în care acestea cresc treptat într-un univers, o țesătură a timpul nostru O poezie sub semnul trăirii, a asumării Dar poezia nu este întru totul sinonimă cu poetul, el este infinit mai bogat, mai “cameleonic” - decât atât Iar cuvintele “suntem cameleoni ” nu se potrivesc întru totul poeziei, care, de sub toată durerea, încrâncenarea, lasă să răzbată iubirea pentru viața de zi cu zi, pentru lumină, prieteni și pentru țara natală, cu alte cuvinte, un umanism profund Putem spune că în poezia lui Emanuel Pope cuvintele nu sunt blânde, nici mângâietoare și nici nu sunt folosite cu blândețe Sentimentele și trăirile puternice, profunde, sunt exprimate prin cuvinte, la rândul lor, tăioase, cu o rezonanță puternică, uneori șocantă, așa cum “firele” unei țesături se susțin unele pe altele alcătuind un întreg Autorul își menține furia critică la adresa societății mai ales atunci când aceasta este nerezonbabilă și umilitoare Este singura modalitate de a nu face o parodie din ceea ce te lipsește de puterea de a schimba lumea într-una mai bună Discursul poetic împotriva a ceea ce este rău în societate nu este unul blând însă în ultimele volume există, se creează o distanță ca și cum poetul s-ar retrage din ce în ce mai departe de lume Asta nu împiedică loviturile sale să fie la fel de dure, să te determine să înțelegi de ce sunt necesare și să fii de acord cu ele Poezia lui Emanuel Pope se ridică în clipa dintre trup și spirit Această clipă este însăși poezia sa care reproduce, descrie și critică, într-o formă care, prin greutatea, densitatea ei, stă la originea acestei voci și memorii ce motivează atenția pe care trebuie să i-o dăm Dorina Brândușa Landen Exod în față, dintâi, mergeau cele mai tăcute dintre ele și care numai cu aburul respirației lor îndepărtau din calea celorlalte orice vietate Urmau apoi cele azurzitoare, mai disperate și imposibile poeme strigând în toate cele patru zări nedreptatea lumii în care se născuseră Abia după aceea la o bună distanță de timp și de drum soseau melancolicele și perturbatele poeme, pasteluri, balade, și undeva, mult, mult în spate, în liniște Poezia, ea însăși în pace Volumul de față cuprinde poeme din casta celor disperate și asurzitoare Cafeaua de dimineață Hai să mergem! îmi spune îngerul Hai să mergem spre Marile Ape! sătul de-acum și el de focul discuțiilor noastre Hai să mergem și să nu-ți fie frică de moarte! cum te-am trecut prin viață tot așa te voi trece și dincolo de trupul ei de ceață, numai nu te mai agăța, numai nu te mai agăța de toate iluziile astea și de întâmplările altora, lasă dorului iubirea semenilor și în gura flămândă a timpului aruncă-ți fără să privești înapoi: carnea cuvintelor, trupul, numele și inima ta de javră Căci îți spun: nimic din ce vezi nu există! și nimic nu va reînvia din ce a fost cum nimic din ce este nu va supraviețui Să mergem așadar amândoi acum de mână, spre locul unde cad și se ascund Marile Ape! Eu stăm și-1 ascultam cu grijă, ca pe copilul meu îl ascultam cu toată ființa El era singurul meu prieten și simțeam asta din plin toată nefericirea lui cum mă lovea, -ca pe o proprie nefericire pe care o ascundeam celor din jur-numai o ancoră grea mă mai ținea ca pe un nor, târându-mă la suprafața lucrurilor pe care le iubeam: Stai îngere bun, îi spuneam doar un semn poate voi vedea azi citind în zațul cafelei, Poate astrele în cer de mâine se vor schimba și lumea oamenilor mei -mici, duioși și din catifea- va scăpa de sub talpa de iad a morții neîndurătoare stai îngere de mă iubești și nu mă grăbi! Apold, iulie 2017 Atâția ani! atâția cai! Atâția ani! atâția cai! Atâția ani! atâția cai! strânși toți nervoși, ia mine-n poartă, eu însă numai pot pleca, numai pot pleca, cu niciunul dintre ei, cum o făceam odată Și falnici în ograda mea, își mușcă pân" la răni zăbala Toți tineri, toți tineri, de Dumnezeu m-ar asculta, în șeaua lor cum aș urca ca altădată, ca altădată Acum eu însă doar privesc amurgul cum îi călărește Lăsându-i morți în curtea mea, în curtea mea, în timp ce luna crește, crește 29 iulie 2017 Febra aurului Am visat că erai o femeie cu trup de apă nimfa înotând prin unda unui râu vijelios de munte iar eu îmi coborâsem de pe mal, prudent căutând, mâinile înăuntrul tău Aveam deja la îndemână, pregătită, sita căutătorilor de comori când inima ta ca un pește viu a alunecat speriată în căușul palmelor mele Vezi, spre deosebire de poezie, în vis orice e posibil' apoi fără să cuget am sărit cum eram jumătate om - jumătate fiară de pământ în mijlocul vâltorii absurde cu mâinile încă strâns ținând, îngemănate, inima ta ea bătea din nou liberă, înăuntrul tău, și fiecare șoaptă a ei se reverbera în cuprinsul apelor și-n tot trupul meu cu puterea unei unde de șoc Vezi, în vis e posibil' Stăm prostit, legănat așa de tine, de ea și de ape - timpul nu mai conta -îmi plăcea modul vostru nou, interesant, de a-mi vorbi și oglindi fața deși te auzeam de pe sub pietrele mari, rotunde, de râu râzând în hohote de mine într-un fel care mă făcea să mă rușinez sincer, de-a dreptu' și ca să mă apăr cumva, țin minte doar că-mi repetam în gând: “numai așa voi putea să cunosc fericirea” “numai așa voi putea să cunosc fericirea” “numai așa voi putea să cunosc fericirea” In vis e posibil! Căderea Din nou firimituri pe coaja albă de hârtie din nou moartea târându-și trupul prin albia lunii privită ca renunțarea umbra sa ne pare o năframă voievodală La durere însă se participă fără zgârcenie nu-i așa? din tot sufletul cum numai voinicii știu s-o facă la vreme de beție și de nuntă vin toate deodată cu neamuri și scroafe până și judecățile au modul lor elegant de a-și da arama pe față sigur fiecăruia i se va dărui numai atât cât a înțeles după sunetul inimii sale de javră cât a adunat și cât a iubit zbaterea, trecerea, înălțarea pe sânii lumii, pe propriile brațe pe fața tuturor celor ce nu au contenit a contempla nepăsători, în tăcere căderea și apoi în câtă pâine să te preschimbi Tu, Doamne când viața, aici nici vie nici moartă umilă prihană ca o pasăre plânge în mâna vânătorilor ei? o haită de lupi cât o mie de săbii îmi aleargă prin sânge! am călătorit apoi am călătorit mult până la capătul pământului și până la capătul zilelor mele călătorind cum călătoresc zmeii vara sau câinii sălbatici turbați de foame ori licuricii zănatici prin întunericul unei carcase putrezite de cal și auzeam peste mine venind din afară zgomotul unor neobosite perechi de aripi nenumărate aripi și cum eram trist ca o lebădă albă noaptea visam asemenea unui gutui rodind speranțe împrejurul lunii: „Sunt îngerii, băiete!”, îmi spuneam „ sunt îngerii veniți să te ajute!” altfel, nu eram idiot pe de-a-ntregul și dimineața, când îmi spălam fața în izvorul propriei lucidități știam că nu era decât murmurul nepotolitei pofte de sânge muște, numai muște dând târcoale universului meu „ un arhanghel niciodată nu și-a lipit urechea sa sfântă de inima frântă a unui stârv de cal" și porneam din nou la drum cu jumătățile mele de om și de fiară abia respirând înăuntru am mers mult până la capătul pământului și până la capătul zilelor mele cum, odată, numai marii pustnici însetați de suferință obișnuiau să meargă ori licuricii zănatici prin întunericul fără milă al unei carcase putrezite de cal rugându-mă - cu tot mai mare greață -privind scârbit spre nodul din cuvinte și azi și mâine insidios și crud orice-ntreb mi se reverberează-n oase pustiul și el nu-i ușă-n care să mă-ncred nu-i prag pe care să mă așez toți caii au obosit să mai aștepte și câmpul este tot mai alb de oase, între cadavre nu există nicio formă de comunicare doar o empatie sumară, surdă ca o licoare curgând tăcută dintr-o parte-n alta neconvingător ca-n filme sau cum vedem că se-ntâmplă între lumea viețuitoarele mării și lumina plăpândă a lunii sau cum există între lumea pietrelor și lumea metalelor sau între lumea de-aici și lumea de-acolo și atât am mers prea mult aș spune atât de mult, încât de-acum aud lumina cum se frânge geme ca o tablă-ndoită în mâna celui ce a plămădit pământu’ cutie a unei rezonanțe amare e greu de-nchipuit, dar nici nu simt vreun fel de milă din plânsul ei mă cheamă tot drumul străbătut sfârșitu-mi e aproape și-ncep să râd cum n-am mai râs de mult Ascunde, poete, întristarea Ascunde, poete, întristarea acceptă nevolnicia ființei tale cum ai accepta orice plecare din pliurile existenței tale a venit timpul să ieși în cetate măsurând întristarea cine să mai creadă în tine soarele o vară numai despre asta ți-a vorbit dar tu, nu nu și NU! Singur umblând prin spațiul timpului tău cu valijoara de hârtie și cele câteva gânduri care abia mai amintesc de tine te consolezi (deși viața pare că îți derutează pașii) cu privirea pierdută înspre buchetul tău de femei galbene din glastra închipuirii neastâmpărate se revarsă peste pieptul tău numai țărână e pământ, dar tu strigi și te bucuri: apă, APĂ! „florile au întrecut eternitatea”, îți spui și ăsta ți se pare un vers reușit suficient într-atât încât cu dor și pasiune nu încetezi a măsura nepăsarea ascunzîndu-le tuturor gustul tău pentru oameni Iubitorule, păcatul tău de moarte are de-acum un nume exotic: webul Ai devenit de nerecunoscut Ce tigru flămând se hrănește cu ceară? tu, cel mai bun dintre toți extratereștrii va purta minciuna și numele tău? ori ba! Odată, puteai așeza pe culori și reflexii toate frunzele toamnei încrezător în spiritul dovedit temerar acum scufundându-se, acum revenind de sub ape Ce e iubirea, poete? stau pânzele tale în văzul tuturor acoperite de cuvinte doar geniul te desparte de Toulouse-Lautrec, însingurat mincinos cu lentila ta șlefuită în piață nu mai poți încânta nicio umbră cariu în lemnul iubirii ascuns, singur, tăcut din ce în ce mai politicos cu durerea pe neauzite rabzi și râzi cu visele și cărțile tale când plângi, vorbele te trădează Of, falsificatorule de cuvinte Dumnezeu te-a luat chiriaș din milă invenție teribilă a rafinamentului în artă ești tu Poetul, care a uitat de cetate amarul tău de ființă nevolnică privește-te în semenul tău de pe stradă și învață Vinul cel mai greu După el, se spune, vine cea mai cumplită tristețe și însingurare ce seamănă la chip doar cu semnele idioate de punctuație După el, nimic nu se mai poate bea deși gura-ți arde, deși inima-ți urlă el e singurul vin făcut să rămână suspendat cu un etaj mai sus ca o mare moartă Jară înscrisuri așezată în scobitura de javră a pieptului Glasul lui te ascunde -nu e niciodată unul blănd- și ai toate șansele să te îneci chiar și așa fără prea multă băutură Acesta e cel mai greu vin: vinul prieteniei care se stinge în fața ta Atât de repede Cât de repede să mă pot schimba și cât de repede să nu mă uit, câte zile să nu petrec și câte nopți să n-adorm cât de repede să mă trezesc țintă privind spre ea, viața mea, ca o după-amiază de iarnă trecând cu ninsorile ei pufăind ca o locomotivă veche de hârtie, creponată, dintr-un vis japonez urcând muntele de-acum din fața mea spre locul unde doar un tigru alb o mai așteaptă liniștit, iar el nu vânează niciodată poeme Eu atât de repede să mă pot scrie, atât de repede visele să nu mi le mint și tot atât de repede să alerg, să muncesc să iubesc și să cunosc și să ucid la rândul meu până nu dispare totul din fața mea repede Toți acești călăreți De azi începând, vom încăleca norii -pe cei mai aprigi, mai fățarnici mai negri și mai de neîndurat, aici, pe pământ-și-i vom călări turbați până vom scoate untul din ei sufletul și limba lor de foc și cu ea vom pârjoli pământul De umerii lor vom atârna tot mai greu și cu noi odată toată greutatea unei civilizații cultivând moartea tacit zorindu-i mereu, salivând, le vom lăsa ca semn cu unghii înghețate de foame, frică și vânt în carnea lor de abur și fum numele nostru întreg: PROSTIA UMANĂ Ori ei, ori noi! -oamenii mileniului trei-victorioși dar înfrânți dansând amețiți în vârtejul propriilor noastre cuvinte vom sări apărând ce nu știm când apucând coama unuia aici, când abandonând în alt loc un nor vlăguit, și cu sentimentul datoriei împlinite toți, dar absolut toți, vom înfige adânc lancea de foc în inima de jertfa a Omului și abia atunci, peste jarul nestins se va ivi în maramă, plâns, chipul celor ce au alăptat toți acești călăreți Orice poem e un ecou orice poem e un ecou, e toată puterea strigătului tău totdeauna ultimul indiferent de adevăr, indiferent de minciună, indiferent de câte ori ai recidiva pe jumătate adormit pe jumătate scufundat în albia morții așteptând răspunsul ei orice poem e o lebădă în bătaia puștii Pacea voi păsări de apă și voi - mori nesfârșite de cuvinte -zburând neîntrerupt prin timpul care macină vă conjur: iubiți-vă! și faceți pace tu moarte și tu prietenie tu suferință și tu iubire zburând în stol deasupra casei mele ( ) - exit există lucruri peste care se așează mereu noi și noi alte lucruri uneori firesc, alteori mai puțin și locul lor necesar și înfrânt contemplând marea ne-am obișnuit să-1 numim : maluri, toate cu o privire de lut : piețe de capital și industrii n-au fost și nu sunt nimic numai urma unui neam de furnici alergând îngrozit peste ape: niciodată sătul, niciodată acasă, deși-n cuvânt mai există un (mut locuit intens și adânc există lumi peste care noi și alte lumi se așează niciodată firesc, niciodată plăcut și locul lor ne-am obișnuit să-1 numim contemplând marea : țărmuri toate având o statură ciudată când de stăpâni, când de sclavi nu au fost și nu sunt decât umbra unui neam alergând istovit peste ape: niciodată sătul, niciodată acasă, deși-n cuvânt mai respiră un pământ locuit din adânc cum există și trăiesc liniștit laolaltă ca spicele veșnice dintr-un lan necules marile iubiri de neatins vreodată, lângă alte și alte iubiri ce mor neștiute, și locul lor comun îl numim contemplând marea : pace sau prietenii sau neșansă însă niciodată rase niciodată popoare cum în cuvânt se zidește un tărâm neumbrit hrănit din fibra singurului meșteșug firesc al oamenilor Câinele Dingo Ai venit, Doamne, în pustiul meu și mi-ai poruncit să nu mă vând oamenilor sufletul mi l-ai hărăzit să se hrănească din singurătate ca o fiară lumina să mi-o culeg din ceața zilelor obositoare și grele ca anii și trupul să mi-1 apăr împovărat sub haina umilinței Iar pentru a mă feri din calea trădării cuvintelor la plecare, ai luat cu tine și graiul meu A fost prima și ultima oară când te-am adulmecat, Doamne și când mi-am îndreptat spre umbra picioarelor Tale gura mută și ochii umezi Tu nu mai erai deși mă iubeai deși, dinainte, știai tot nesomnul din ascunzișul inimii mele nările mele spre suflarea-Ți cerească se roagă De ani de zile viețuiesc înconjurat numai de pustiuri ele nu mă văd și nu mă miros însă eu le cunosc pe de rost fiecare meteahnă fiecare aromă, fiecare umbră fiecare colțișor, fiecare adiere a inimii lor de plumb și am încetat demult să mai sângerez la întunecare aerul fierbinte al deșertului a devenit casa mea nările mele spre suflarea-Ți cerească se roagă Acoperit de praf, batjocorit bântuit de coșmaruri pâine încinsă eu însumi în cuptorul roșu al deșertului îmi rod singurătatea ca pe o piatră și nenumărate zile tară hrană trec ca somnul topindu-se în blana mea de vise Adulmec și aștept nările mele spre suflarea-Ți cerească se roagă: „Doamne, nu-l îndepărta pe câinele Tău de la miezul pâinii Tale!” Paradisului meu fără regret, fără rușine! când nu voi mai suporta actele tovarășilor mei de drum, și orice semn al lor va vorbi inimii mele numai și numai despre moarte despremoartealorcadespremoarteaaltora despremoarteaaltoracadespremoarteanimămii fără să le pese câtuși de puțin de bogăția vieții câlcându-se unii pe alții în picioare mințind, furând, înșelând, lovind, scuipând, trădând, urând, violând, ucigând ignorând, ca un Ulise atunci -coborându-și pânzele corăbiei sale în toiul unei furtuni -voi prinde cerul de-o margine a lui și cu brațe strașnice mi-1 voi aduce mai aproape, viu, învelindu-mi trupul în mantia lui ca să mor altfel cum?! când în apa curată a nopților nicio rugăciune simplă de om nu-și mai spală demult chipul și limbile fățărniciei străbat aerul tuturor zilelor ca o sirenă nebună cu o mie de glasuri altfel cum să poți naviga corect cu poezia lumii când un neam de șobolani își duce veacu' pe coverta ei de vise și la ce bun să tot asculți îngrijorarea lumii și la ce bun să tot străbați atâtea ape gândind la frații tăi din viitor cu inima străpunsă într-un final, ajungând la ei Paradisului tău să-i oferi în dar toată această menajerie de fiare turbate, mai bine uitarea tară vise, mai bine tăcând să-mi ascult dumnezeii respirând vii lângă somnul meu fără rușine! Jurnal de motociclist al cerului - prin [ara soarelui ce arde și a poporului ce minte (I) Hei, iată-mă, din nou, gata de drum gata de o nouă cădere de o nouă revoluție ca de o îmbătrânire rapidă în neamul și țara mea jucând neîncetat șotronul sau leapșa Tu, doamna mea dragă - iubire nebună de poet, îmi vei îmbrățișa iarăși spatele ca un miriapod puternic și de forța atâtor iubiri arse hainele-mi vor mirosi a kerosen și eu voi simți că iau foc :de la viață până la moarte doar o nanosecundă ne desparte și-n mijlocul limbii ce o vorbesc peltic vom tura amândoi motorul la maxim cum bine obișnuiam odată: fără frică sau milă dar și fără de minte zburând ca zeii acasă ori ca doi navigatori interstelari înnebuniți fiecare după diorama celuilalt mușcând și făcând dragoste unul din altu' cu sălbăticie printre stânci ascunse de curcubeie și printre roiuri aprige de meteoriți : zvârrrr -bum-bumm sau poate numai bumm! Pe drum vor fi din nou povești de iubire crudă răsărindu-ne în față ca iepurii ori ca stâlpii de telegraf cu firele smulse tu -panaceu suferințelor și dorințelor unui popor de moluștete vei vinde tuturor, fără deosebire, la bucată eu voi fredona un un fel de blues vechi de când e lumea despre înțelegere și uitare și cu el voinicește îmi voi șlefui speranța până la lacrimă -va suna fals dar cui îi pasă în concertul păsărilor migratoare9! motocicleta, și ea, ce să facă9! va dudui ca o locomotivă de bronz pe marginea unui basm albit de spaime* sub o cupolă de gheață la fel și toate plaiurile tinereții mele fără bătrânețe din foi de Havană cubaneză și esență de rom de Jamaica soarele ne va sfida al naibii de sus, roșu, extrem de roșu cum doar el știe s-o facă printre hultanii norocoși de pe cerul melancolic de albastru arză-i ogorul! "Frumoasă țară ai, băiete! ” îmi vei spune atunci prinzându-mi spatele și mai cu tărie ca într-un clește de pară și cuvintele-ți vor pleca cu ultimele adieri ale serii și cu soarele către miazănoapte nimeni nu le va mai auzi, numai eu și numai pe jumătate restul va curge silnic ca pleava pe Dunăre și de acolo mai departe până-n veninul cobrei din Munții Stâncoși oricum vom fi o pereche reușită eu tânăr, tu de o eternitate agățată de șaua oricui și de spatele meu pe motocicletă cine călătorește călătorește numai și numai cu moartea în contrapartidă ca printr-o țară ce arde de la începuturile ei poporul sau invers iar unde nu vom fi ajuns încă oamenii vor inventa povești despre noi: " spun unii că ar fi trecut și pe aici” ori "a fost unul care ar fi văzut-o, dar și acesta a dispărut demult" însă pe el, pe Motociclist, nu l-a văzut nimeni vreodată deși din cer mai răzbate în nopți de furtună coborând peste sate sunet surd de motor și din nou vor fi numai și numai povești cu iz de kerosen și din nou tu, doamna mea dragă -iubire nebună de poet, îmi vei îmbrățișa spatele ca un miriapod puternic cu o mie de brațe amândoi vom arăta ca-n poze interesanți și senzuali pe aceeași motocicletă ca Yin și Yang zburând și mușcându-se în oglindă printre roiuri aprige de meteoriți neștiind deloc ce ne așteaptă acolo în inima ta cititorule: țara mea, poporul meu! *din poemul” Hanibal" de Eugen Jebeleanu Numai nopțile Numai nopțile mi se aliniază la fel -rimele niciodată, iar iubirile nici atât Ca disperarea unor soldați în luptă sub semnul unei înfrângeri continue fiecare zi pe care o trăiesc nu e decât un rest pe lângă alte resturi și o sumă de palavre de care mă pot lipsi fericit Dar nu mă plâng Lecțiile mi le-am învățat trăind pe lângă propria-mi ghenă de gunoi și, de azi, nu mai ating nimic din ce-i stricat sau pute și nici nu mă reped să smulg prada din gura șobolanilor mei Oh, tulbure speranță, fără acoolul tău aș fi murit de mult și azi când beau de tine la fel mă agăț tăcut ca de iubirea unei curve cu ea să-mi pot spăla pe ascuns și mâinile și chipul și năpasta, dar e din ce în ce mai greu inspir, inspir până la greață iar când expir vomit vomit, vomit, vomit până devin de gheață și eu aparțin acestei lumi: DA, n-am ars de viu și sângelui meu nu i-am dat năvală spre pieptul tău Poezie, venele mele n-au purtat spre laguna ta tot ce inima mi-a suportat și nu m-am lăsat ucis pentru tine Numai noaptea, uneori, izgonit din iatacul iubirilor tinere am revenit ca la o femeie bătrână și te-am hrănit cu firimituri ca pe păsări Altfel mereu mi-am luat mult timp liber față de tine Dar și eu aparțin acestei lumi acestei confrerii de înfumurați, de gigolo parnasieni, depresivi deși n-am plâns la căderea părinților tăi n-am acoperit câmpiile tale de secetă cu trupul meu de ceață pe obrazul lunii n-am lăsat urme de obuz și n-am adăpostit cu mâinile mele china împotriva mongolilor însă de azi sunt năruit, mi s-a umplut paharul și acum din ce în ce mai des la buza lui adăst nu mai am multcurând voi fi și eu ''legat* \a un sistem de verbe mini-hidrocentrală preluând propriul venin și pizmă dintr-un pahar de vorbe, lumină dând doar cât să-i ajungă de-o respirație Alzheimerul inimii Poate ar trebui mai întâi să ne naștem numai pe jumătate sub o pojghiță fină de gheață febrili și ascunși la un milimetru distanță de viață acolo să ne privim câteva sute bune de ani fiecare față în față înainte de-a crește copii înainte de-a iubi și înălța piramide înainte de-a vorbi și de-a trăi poeme în fașă ar trebui sau poate toate astea deja, se și-ntâmplă: mai înainte de-a ne naște întregi mai înainte de-a ne crește unii pe alții copii mai înainte de-a ne iubi și înălța mai înainte de-a vorbi și de-a trăi poeme deplin, veșnici în Viață La Belle Epoque s-a sfârșit! Eu rămân aici, pe terasă, lângă curvele mele de partea neagră și ostracizată a baricadei, să mă bată viforul iernilor de sărăcie și ploile acide ale orașului printre munți de pet-uri și animale bolnave să pot respira încă aerul din decolteul acestor frivole, bătrâne domnișoare, ucigător de nociv amintind de parfumul unor vremuri apuse și de orgasmul unui om liber ” La Belle Epoque s-a sfârșit! ” -prietenii știu ce zic voi, însă, plecând dintr-o lume perfectă în care le-ați rezolvat al dracului de bine pe toate mergeți, așadar, de vă așezați sănătoși dincolo de morminte, pe porțile raiului nu poți intra, desigur, decât cu un maxim de alveole curate și cu o formulă dentară completă ”Bon Voyage!” eu rămân de cealaltă parte, mirosind urât asemenea vremurilor pe care le privesc și mă privesc întotdeauna oripilat de sănătatea bolnavă a oamenilor într-o lume dementă Voi, însă, mergeți sănătoși și vă așezați înăuntru dincolo de morminte la masă Cântându-i morții din „Grădina Paradisului ”și moartea nu va stăpâni nimic”*, va veni în urma mea și va trăi ce am trăit și eu înjurându-și nopțile: cumplită dezolare orele ei de gumă - propria-i liniște propriul ei țipăt infernala minciună bulevardele goale copacii refuzând să-i vorbească orașele îngenunchiate și oamenii va veni moartea și va trăi cum am trăit și eu ascunzându-și zilele sub cerul de smoală al singurătății cunoscând aceeași iubire aceeași prietenie -numai păsări de ceață va veni moartea și va deveni alcoolică și ca orice animal bolnav de casă pentru o bucată de pită va trebui să ucidă: om viu va veni moartea în urma mea și va culege ceață * "And death shall have no dominion" fDylan Thomas) Colosul voi nu v-ați petrecut cu mine nopțile pe aceste înălțimi și din spinarea acestui uriaș de fier n-ați privit, cu mândria celui ce n-are ce pierde, spre bolta de stele n-ați dormit în brațele lui protejați de întuneric și nu v-ați trezit la kilometri distanță de casă cu spaima unei zile noi tensiunea din osatura lui voi n-ați simțit-o și n-ați văzut nici aburul ridicându-se în zori din carnea sa fără efort, cu aripi de înger voi nu i-ați auzit scrâșnetul măselelor de oțel în soarele verii de august și nu i-ați admirat modul de-a purta fără un cuvânt, maiestuos, orașul ca într-o palmă de sfântpeste mări de ceață nu v-ați lipit obrazul umezit de lacrimi de fruntea sa și n-ați ascultat ecoul ce-l adăpostește pântecul său de ani buni ca pe o ispită privind însingurarea serii nu v-ați întrebat de unde și până unde i se poate întinde așteptarea nici viața și nici dacă din umerii lui poezia ar putea zbura pentru totdeauna, cel mai bine voi n-ați ascultat zbuciumul râului de lumină curgând prin inima sa de aceea, nu vă aparține acest poem! el va rămâne poemul unei singure iubiri cu tot ce a cuprins ori nu poezia din el -iubirea și prietenia dintre un pui de om și uriașul său de fier poezia aceasta, viața mea ca un zmeu de hârtie călătorind printre toate lucrurile pierdute abia de te zărești de aici și mai c-aș râde de tine -ca un пи-dai- doi- bani- pe- el ce suntdacă n-aș privi cu inima strânsă de milă și frică la făptura prietenului meu, așezată ferm, drept pe picioarele sale ca un uriaș pod răsucit peste moarte Iarnă (blues) azi simt cum îmbătrânesc dintr-odată "mi-am îndeplinit toate profețiile politice1' * doar o vânătoare veche-mi mai tulbură somnul dănțuindu-mi prin vene dragoni petrec curtând cosânzene sun cornul ca pentru ultima oară obosiți de alarme gonacii mi-i chem înapoi: revino acasă Cumplită Iubire, și tu, Neprețuită, Fugară, Prietenie, renunță îndârjită Speranță, azi vânătoarea voastră se termină cu mine înghețați, așadar, lângă trupul acesta de zăpadă murdară Merry Christmas у ou all! *George Bacovia, in poemul " Cogito " Azi a lovit din nou Azi, România supusă m-a lovit din nou peste față cu brațul ei de utilaj greu balcanic universul mi s-a înclinat la cel puțin 30 de grade și pe chip mi-a apărut mira stăm mut și cineva de sus hotărât deversa acum toate lucrurile nefolositoare unei societăți peste lumina unei mări mustind de inimi calde asta mi-a readus în memorie, fără efort întreaga mizerie a unei adolescențe batjocorite și toate jurămintele ce se nășteau atunci în mintea tinerelor fire de iarbă și pe obrazul pe care mi-1 pregăteam a-l întoarce vieții mi-a înflorit din nou ca un stigmat rușinea, îmi era silă de mine și de toți care veneau să mă asigure că și-au rupt cu propriile mâini din trupul lor de zăpadă câte o bucată de pâine și că e un gest de nespusă tandrețe rostogolirea muntelui de gheață peste oameni vorbele lor aveau toate darul de-a ucide ca napalmul și sub imperiul pustiitor al aceluiași soare roșu numai cei născuți din părinți luceferi mai puteau scăpa doar cu semne până și ecoul tăia afară în came vie ca briciul - de câte răni e nevoie, tată, pentru a zidi o cetate? dar o conștiință? și tare mult mi-aș fi dorit sâ am azi sub ochii mei, o lupă ca în livada pomilor odată tineri odată visători să pot privi mai bine spre vechiul meu cerc de prieteni acum îngustându-se din ce în ce mai mult brutal , ca viața Soarele albastru Am văzut, îl văd și aud încă vorbindu-se destul de des despre soarele roșu, la fel și despre frații acestuia tot atât de radicali soarele negru și soarele verde iar pe cel galben îl mai vedem încă desenat de copii pe trotuare însă prea puțin deși e atât de vizibil vorbim azi despre cel în lumina căruia ne construim cu toții ziduri: soarele albastru - sursa narcisismului - lumina depresiilor noastre, lagună dureroasă, sigură, a fiecărei personalități Despre el de ce nu ne vorbește nimeni și de ce nu-1 preamărim în versuri din moment ce e atât de prezent și în marginea extinsă a umbrei noastre prin cerneală albastră el semnează orice act al creativității umane?! Spleen 1 stau în mijlocul câmpului dejoacă și aștept fără minge fără alți jucători fără porți fără reguli doar stau moartea și boala așteaptă și ele în galerie Spleen 2 Aici, eu și tu Pe marginea asta de hârtie Nicodatâ carte Anonimi, desueți Separați dar iubindu-ne Spleen 3 Și un singur rost au toate lucrurile astea, să curgă Și lucrurile astea împotmolindu-se ca apoi să se rostogolească Și lucrurile astea împotrivindu-se toate ca să cedeze iar și iar, să curgă, să curgă singurul poem adevărat Singurul poem adevărat e cel ce nu se mai poate scrie deplin nici azi, nici mâine, nici poimâine un poem care numai rămâne înghițit și născut pe jumătate și care în același timp, de oriunde ar fi privit rămâne singurul posibil Poemul eliberării care se anunță! dă semn o eșarfa o renunțare și o zăpăceală din care nu-ți mai revii, de câte ori îți vorbește simți cum odată cu el ceva în tine moare dar și renaște definitiv ca norocul de rar de câte ori reușesc să prind o fărâmă din cel care sunt de sub tăișul de umbră al apelor murdare și reflectez cu ochi ieșiți ca de melc printre zăbrelele colților de rechin la lumea ce acum mă ascunde acum mă aruncă pentru a mă frânge deasupra talazurilor vieții nu pot mulțumi îndeajuns zeilor și plâng de fericire! Zilnic pe nemâncate delicat meticulos sub ghilotina lunii ca un grădinar cu trandafirii săi plivesc răbdător din blana mea de javră firele lăsate-n urmă de hoarda hienelor cu față de om - ce spaimă ciudată despică apele?! -sub greutatea lor inima mi se frânge ieftină și proastă ca pâinea dintre noi câți or mai fi în viață? cât abur tot atâta sânge dar eu am o patimă uriașă de pământ norocos în mijlocul furtunii ca o insulă fără astâmpăr mă simt nu mă opresc la zgomotul valului și continui să dansez subțire elegant pe marginea asta de hârtie îngustă ca o lamă de cuțit într-o lume dezlănțuită într-o lume născând neîntrerupt valuri numai valuri și hiene în spectacolul naufragiului de trupuri desprinse și de vise dansez, dansez, dansez și nu pot mulțumi îndeajuns zeilor pentru că știu și văd cât de sigur mă-ndrept spre tine - Promontoriu al Prieteniei Veșnice! Câine de soi, caut un stăpân mai bun! Nu știu din ce pricini, dar m-am calificat și pot, azi, să va confirm - în deplinătatea facultăților mele mintale -că sunt ogar pe scurt, ogarul lui Dumnezeu și, deseori Acesta mă folosește în „petrecerile” Sale juvenile recunosc - deloc frumos și de cele mai multe ori rânjesc prostește cu buza umflată în lumina lumii dar asta nu ar fi nimic se spune că dincolo de „toate” ar exista ceva inedit un fel de pedigree umblând năuc prin venele mele vedeți bine de aceea și sunt cotat ca un ogar de soi Eu vă iubesc! - iertați-mi dezinvoltura -a devenit ca un instinct unii îl numesc „falsitate” alții îi spun „sentiment de apartenență corelativ la umanitate” nu știu precum confrații mei canini sunt tot ce s-ar putea numi mai „dulce” Un lucru însă mă face oare să vă spun?! TRIST, da’ trist rău Că tot ce ademenesc tot ce iubesc - așa fără de prihană (cum pică bine la unele texte) iertate fie-mi păcatele de câine! -Domnul, stăpânul meu ucide și-și aduce în casă pradă Cântec Nu am avut prieteni știi bine doar cuțite la masă stându-ne alături cu aerul cel mai nevinovat și furculițe și linguri din prun uscat urmate de zeci de confeti un carnaval venețian asta ne amuza teribil așteptam umăr lângă umăr odată cu noi lumea să explodeze dintr-o clipă în alta dar nu am crescut săraci într-un cartier bogat hrăniți de mistere nici azi și nici ieri nimic nu era la fel ne minunam în fiecare dimineață ca doi feți-frumoși de forța lucrurilor în viață ре-atunci nu știam cum se nasc visele părinții nici ei ca plopii pe stradă nevinovați și drepți îmbătrâneau cu mâinile-n sus toamna prin oraș își anunțau dispariția fire albe purtate de vânt ne intrau în gură scuipam uitam și eram iarăși veseli - Privește acolo! îmi spuneai Oh! ai mai văzut așa ceva? da, uite - Unde? - Acolo! oamenii încă mai dau semne de viață - Wow! - Vinoooo! și câte minuni nu se iveau chiar din marginea blocului! BOGAT ORAȘUL TOT SE ÎNVÂRTEA! noi încercam să prindem din fugă cât mai multe sensuri ca într-un puzzle, cât mai multe sensuri tu purtai un echipament special - un fel de costum de astronaut gen Sputnik din care ți se vedeau numai ochii verzi de culoarea vinului eu înotam în lumina lor ca Omul din Atlantis fără să-mi pese steaua Chinei strălucea galben cusută pe buzunarele jeanșilor mei evazați Pământul abia de se zărea Dunărea ni se mutase și ea în călcâie plângea proastă ca o salcie peste oraș și toate ar fi trebuit să ne obosească nespus dar nu la cinematograful din cartier rula filmul indian „LANȚUL AMINTIRILOR” nu aveam timp de minciună nici de ură dar nici de iubire altfel, desigur, citisem amândoi în acel aer tot ce se putea citi și ne simțeam zei Oh, Van Gogh! cât te urăsc tu cu florile tale precum chiparoșii de semețe cum n-ai putut să lași neatins mitul? venind după tine, acum ce să-i mai pot dărui iubirii mele? fiară hulpavă până și tu m-ai trădat! Taifas cu îngeri Doi îngeri își disputau apartenența la existența mea Unul era mai critic Altul mâ iubea Nu vă înțeleg, le spuneam, ce fel de îngeri sunteți voi, de vă risipiți nemurirea în jurul unei umbre? -“Ce fel de om ești tu, așa îngeri îți suntem1” îmi răspunseră ei Nedumerit i-am întrebat din nou: și totuși ce fel de îngeri sunteți, de vă-mpărțiți puterea între voi ? -“Ce fel de om ești tu care faci îngerii să se-mpartă?” mă priviră ei cu teamă Ce fel de om sunt9! am rămas pe gînduri în timp ce îngerii își disputau apartenența la existența mea și toată lumina zilei de-afară lin picura în ochiul de tisă al gândului meu Proprietarul visătorului La început a trebuit și un "pic" de revoluție, în vederea implementării rapide în oameni a singurătății, pentru asta s-a hotărât în cor jertfirea a cel puțin jumătate din totalul șeptelului de visători: ce paște și calcă în umbră ușor Pajiștea Umanității Așa au apărut și alte concepte, cum ar fi ideea Proprietății Perfecte în care orice lucru va putea îmbătrâni eficient și fiecare individ va trăi fericit ca-ntr-o cetate închisă La periferiile proprietății imperfecte acum buldozerele sfărâmă din temelii, ceas de ceas, fără oprire se-ncearcă un ultim asalt în vederea eradicării insuficienței din inima vie a colectivității Dezrădăcinate, deziluzionate, animalele "sociale" iau drumul cunoscut al pribegiei de-unde Istoria va putea oricând să-și reîntregească șeptelul ei de visători: ce paște și calcă în umbră ușor Pajiștea Umanității Am autor, caut text ce norocoși sunt unii plecați în căutarea autorului! O, Doamne, ce norocoși sunt viața, sigur, nu e o femeie cinstită și mă-ntreb oare ce mănâncă dimineața, la prânz și seara - oh, nu! nu, viața! ei îi cunosc bine meniul și colții înfipți adânc din umăr până-n inimă oare ce beau ei cei cu textul mereu la îndemână? ce beau ei când este lună plină9 și lună plină e în fiecare vineri -mie așa mi se-ntâmplă -și inimii mele de javră străină mereu, numai și numai vineri ca-ntr-un carusel cineva se ocupă de tot ce urmează chenzinei și e musai „de verde” cum verzi îmi par cuvintele toate coborând peste mine în șuvoi de lumină necoapte virgine în fiecare vineri când e lună plină Singurătate, planetă „rotundă” Alia breve, mi-am parcurs jumătate din spațiul singurătății ca să pot ajunge în această Siberie surdă autoexilat din aburul copilăriei nu am luat cu mine decât un nume de câine aici drumurile pier dintr-odată iar poveștile par să-și fi smuls demult din vorba lor ispita e un continent de o melancolie fără margini fără porturi fără catarge de jur împrejur numai uitare cândva, ușor ca un poet mă înălțăm să privesc peste crenelurile de ceață ale cetății în formă de soare prea ușor s-ar putea spune Prietene, nu te-ntrista pentru mine extremitatea firească a singurătății mele îți este veșnic aproape nu-ți fie teamă ca să te recunoască e suficient să-i întinzi mâna pentru tine ea e atât de blândă Ah! altfel nu m-aș simți atât de singur Inima mea zorii au fost azi așa: negri dacâ-mi plimbam un singur deget pe sticla fumurie a ferestrei ca să privesc afară la urmă îmi rămânea agățat de el un om mic negru cum mi s-a mai întâmplat odată jucându-mă pe geamul unei cârciumi la Copșa Mică ochii îi erau mari, de cărbune trupul rotunjor și era tot numai și numai zâmbet ar fi semănat cu un om de zăpadă dacă zăpada ar fi fost neagră ori dacă zăpada ar fi fost roșie ar fi semănat tot cu un om de zăpadă cum am văzut că pățesc sfinții și pruncul Isus în Țările Americii de Sud dar eu eram trist și nu înțelegeam ce motive avea să-mi zâmbească așa taman azi când zorii erau atât de negri și ca să mă-nveselesc puțin am făcut ce fac toți copiii: l-am luat cu mine într-o călătorie și împreună am desenat pe geam o inimă mare vai! n-o să vă vină a crede dar primul care a venit să ne vadă isprava a fost cerul era atât de albastruuu! și imediat după el, în mijloc a apărut și soarele și asta în pofida conturului negru al inimii mele Despre viața ca spam sau cum doriți dvs Ce aproape vă simt și cât de mult vă iubesc, dragilor cu toate că nu vă cunosc dar cum altfel?! mai ales pe dvs stimată doamnă/dommnișoară știți, ieri v-am zărit id-ul pe facebook strălucind ca un blitz peste o mare de like-uri aveați aerul unui copil răsfățat sau poate doar mi s-a părut și ce nume exotic, ce nume frumos aveți cu el odată ați fi putut culca la pământ o pădure-ntreagă ca-n depărtata Tunguskă cine nu v-ar fi urmat atunci și cu ochii închiși când eram cu toții rebeli la auzul unui singur cuvânt tremuram ca plopii de șoapte cu noaptea pe noi și dintre toți cea mai sensibilă rămânea ea de frică nici nu știam cum să-i mai vorbim trupul ei transparent și lichid ca apa din nimic exploda ca dinamita la soare eu abia de mă puteam abține să nu țip de fericire zburam amândoi oriunde cine de-acolo s-ar mai fi întors pradă și viu înapoi?! oh! cât de greu îmi este să ascund încă și-acum viața de viață s-o ascund! Nu, nu! nu vă gândiți stimată doamnă/dommnișoară cărțile în sine n-au nicio vină fiecare s-a hrănit în țara asta flămând și a crescut sărac - mărturia cea mai grea vine întotdeauna la urmă - cu tot ce s-a ivit acum e târziu și-n ani regretele și-au cam pierdut din poezie noi n-am citit când trebuia literatură bună! de aceea și oftez citindu-vă email-ul: - How do you do, my Iove? „ Vă mulțumesc frumos! ” — răspund în gând cutremurat ca un poet citit „ azi sunt puțin mai bine! ’ ’ atâta duioșie cum e cu putință9! de atâția ani vă ascult uimit stimată doamnă/dommnișoară: - fancy a cuppa, my angel? și eu încă, încă, nu vă pot răspunde! Slava deșartă Am visat că nu mai visam! ca într-un somn greu pierdut eram aruncat printre ape și toate numai mie îmi vorbeau cu limbile lor încâlcite și lichide într-un fel cât se poate de mortal Mă depărtam ca un trunchi desprins de mal când zdruncinat, când scufundat de vorbele lor, când aruncat peste vâltoarea vreunei cascade Urcam sau poate doar coboram și în tot timpul ăsta uitam, uitam uitam locul nașterii dar și vârful muntelui ce obișnuia să-mi spună ceva la fel pădurea Ce anume? Nu-mi puteam aminti și o mulțime de lucruri se micșorau cu fiecare clipă în ochii mei, iar eu tot nu puteam decide căreia dintre ele să mă ofer total, căreia dintre ele să mă dedic și între timp, putrezeam Mai întâi, pe calea apelor înfuriate mi s-au dus hainele pe urmă, în ritm neliniștitor ca într-o leprozerie, strat după strat, am început să pierd din pieile ce-mi acopereau trupul pești mari sosiți din cine știe ce adâncuri murdare le prinseseră gustul și de-acum odată cu ele smulgeau și bucăți bune din carnea altădată îngrijită cu atâta temei ”Mă lepăd!” ” Mă lepăd!” strigam eu de frică și tinerețea mea odată de poveste se lepăda și ea de mine iar eu, între timp, nici nu muream și nici nu trăiam făceam doar așa, cum s-ar spune, pluta pe oase și oasele mele la rândul lor pe alte resorturi de nebănuit până la descărnare Mult nu mai aveam, știam și visam că nu voi mai putea visa niciodată cel puțin până nu atingeam punctul de limită -de jos sau de sus- oricum de imponderabilitate, îmi spuneam eu, ca să mă-mpac și, odată și odată, una din curvele astea de ape din milă sau din silă tot îmi va face semnul crucii pe spate și mă va elibera de mine cu sau fără oase cu sau fără unu ori două poeme (nu foarte bune, ci numai atât cât să le roadă câinii iuți din fire până-ntr-un minut) vor lua cu toate drumul gârlei iar sufletul, cristosul lui de suflet!, se va ridica până la urmă și va pleca unde are el de plecat numai că eu tot nu puteam decide căreia dintre ape să mă dedic total deși ceva începusem să pricep cât de cât din toate câte se-ngrămădeau să urmeze și mi-aș fi dorit măcar acum un stop-cadru undeva, ca fiecare om speriat când se simte neputincios, oriunde în toată această cădere ori urcuș (cine ar fi putut ști cu siguranță?) nu avea importanță oricum uitam din ce în ce mai abrupt mi-aș fi dorit să pot revedea, să mai pot analiza unde am greșit, dar devenise imposibil, în cuprinsul acestor ape până și timpul se arcuise ușor și era cazul de-acum să-ncep să arunc peste bord, din lucrurile așa-zis mai "sofisticate”: case și prietenii, frate și părinți -doar nu-i puteam lua cu mine pe o insulă care se scufundă-și toate sentimentele umane și toată slava deșartă a încercărilor mele iubirile, desigur, pe ele oricum le-am bănuit dintotdeauna că ar avea un conținut ridicat de fiere și plumb, apoi divorțul și așa-numita mea renaștere de la 40 de ani apoi imaginea copilului meu și a presupusului său viitor Gol-goluț înaintam, însă, cu aceeași viteză și deja mă-ntrebam dacă nu-mi scăpase ceva, iar eu încă nu puteam decide căreia dintre ape să mă ofer și din nou un urcuș și din nou o cădere de apă și iarăși un perete crescând lângă tâmpla mea Oare cât putea crește- îmi ziceam-trecusem și la lucrurile extrem de ușoare doar, doar voi mai câștiga clipe Lângă ureche timpul îmi zbârnâia ca aripile unei libelule și am văzut-o și pe ea, ușoară, părăsindu-mă răpită de ape copilăria mea ( ) nu spun”dulce”, dar fără ea cum să fi fost restul când doar pe ea o avusesem; putrezeam repede, demențial de repede, aș putea spune, și îmi dădeam seama că, în definitiv, numai eu mă iubisem cu o asemenea disperare (și poate niște autori obscuri din secolul trecut) încât nicio altă greață din lume nu mi-ar fi putut acum îndepărta noul gust de mine Și vomitam, vomitam vomitam până și uitarea, iar oasele probabil că mi se albiseră destul - nici vorbă să miroasă a mir- Și gândul m-a dus către șobolanul ăla alb pe care îl găsisem într-o vară la Londra înecat într-un butoi cu apă, după luni și luni de zile de captivitate, (ce bizară vietate mai e și memoria asta în oml-altceva aș fi vrut să-mi pot aminti poate florile de câmp sau oile păscute odată pe dealurile de la Mărăcineni) dar nu! urmam eu, fără nicio diferență, ba, dimpotrivă Cel puțin prin moarte șobolanul ăla se înnobilase cumva Somnul unui faun IERI, mi-am înfășurat cremenea copitelor în blană de linx, trupul de faun în o mie de piei, gura spurcată mi-am zidit-o cu lut și peste văpaia ochilor vii am aruncat cu grijă, fără să supăr vreun rid, fața mieroasă a poporului meu Așa am purces la drum Răsfirat peste văi, Duhul Apelor Domoale respira ca un glas sugrumat ajuns în coasta Ta de munte, în zăpada pașilor Tăi mi-am găsit adăpost și ca o fiară vicleană m-am culcat acolo ca să pot asculta, cu urechi fine de lup, vocea Pământului șuierând prin rănile Tale Răsfirat peste văi, glas alungat Duhul Apelor Domoale ațipise și el “ - De AZI începând, - l-am auzit vorbind-lumea se va schimba cumplit: cerbii cei vii vor fugi în mormânt cerul va naște tigri flămânzi, mamele-prunci în cutii, prin prundișul izvoarelor seci aurul vieții va curge-n zadar, munții sleiți vor cădea în genunchi drumurile toate se vor bate în cap, vor orbi, năruit va cădea OMUL, sub umbra din zi ” Răsfirat peste văi, Duhul Apelor Domoale Amuțise Ce-a fost mai greu a trecut Vâ rog, scoateți mai repede mortu’ ăla de la gheață împodobit ca moș crăciun, mortul ăla cu un milion de brațe electorale însetat de circ, furt, mită și fum și de viețile noastre toate, -suspansul întotdeauna ucide poporul mai ceva ca apa ‘‘izvoarelor dulci”-Canibali, așadar, începeți marșul în stradă sărbătorind 26 de ani în delir toți ca unul și unul ca ziua de ieri cine vrea o găsește mizilic așteptând la fiesta unui trib de golani Să vă fie alegerile-n țară geamparale în clinchet de bani, viața anunță că părăsește România de la linia întâi ne privește pe toți printr-un geam (cum altfel?!) scârbită! la unii în obraz, nu de ieri, pielea a-nceput să crape dar crăpătură, frate! Zău că nu-ți mai vine să mori cu boul tău în brațe! Viitorul poartă aripi Tot ce s-a putut vedea s-a văzut: ne-am îmbătat din nou cu firea și am ales pușcăriași! De-acum nu va mai putea urma decât un exercițiu continuu și apoi perfecțiunea: alți 26 de ani cu noi metode de jaf și acoperire pe care-i vom termina ca și azi, sărbătorind laolaltă, la final, un alt record mondial: vom alege-n fruntea țării UN MORT! unul împușcat, bâlbâit - chiar dacă limba-i de lemn i-a mai putrezit între timp, îi vom scoate mai întâi de la odihnă capu’ și-l vom scutura puțin de praf și de alte microorganisme pungașe, peste coaste îi vom trece de două, trei ori peria de sârmă să-i șteargă urmele de gloanțe, îi vom pune apoi frumos astrahanul negru-n cap și așa, cu alai, în consens democratic, îl vom urca din nou în balconul său Mândriei noastre, atunci, din piept, pe loc îi vor crește ”aripi NENUMĂRATE ARIPI DE MUȘTE ! până și viitorului îi vor crește aripi fiind un copil docil Spune-mi, tu, cititorule, dacă pentru faza asta nu merită să arunci la gunoi 52 de ani de viață? Pentru faza asta și atât numai când te gândești cum se vor scutura de ciudă și scârbă-n mormânt Bulgakov, Kafka, Platonov și Marquez cum dracu’ să nu te mândrești și noaptea că ești român în România începutului de secol XXI ?! mama ei de literatură, de istorie trăită degeaba, de oameni și de viață asemeni! Curtea miracolelor pustiitoare și reci Hai, aruncă -”ți” șapca în cinstea viitorului, dezbracă -”ți” haina - moștenire de familie cu petlițe, cămașa (n-are importanță culoarea), nădragii, restul lucrurilor obosite de tine, și, gol cum te-a făcut mumă -”ta”, scufundă -”te” în masa lichidă a oricărui bulevard printre corpurile semenilor tăi ca să le poți simți într-un mod cât mai eficient prezența Apoi, ca nou, dezinfectat, de 2500 sau de 4200 de ori de toate bolile pe care le-ai acumulat prin tot felul de artificii media urcă pe clădirea consiliului municipal ca un înger fără aripi, fără șanse și așteaptă să privești de acolo circul ce va sosi în orașul tău în luna iunie: ‘ 'Luna dihoniilor devenite peste noapte mici ’ ’ Afară din cetate! Tot ce am trăit până la 47 de ani nu a fost viață, iar de-acum încolo va fi și mai puțin Zeii nu mi-au fost și nici nu m-au dorit aproape și tot ce m-a bucurat sau întristat sub ochii mei s-a risipit ca o nălucă Nu am urmat cortegiul lor până la capăt iar miezului lumii i-am stat mereu departe, privirea mea n-a cunoscut lumina și nici întunericul și trupului meu nu i-a fost dat să simtă ‘"ca pe carnea lui” (vorba unui alt poet ascuns) fierul încins al adevărului roșu marcând Umanitatea Toate lucrurile în care am crezut și cred -ieri și azi-au fost și au rămas doar umbre și numai umbrei lor m-am închinat frenetic Și totuși, iată, încă mă numesc „om viu” Câtă rușine! degeaba mă trezesc acum în anii bătrâneții cercetător și revoltat -poetului nu-i este îngăduit nici 30 de ani să se împlinească-degeaba rimele-mi sunt azi așa de bune soațe și ochiul lumii-1 fac să mă privească Oh! cât de slabă-i e privirea în versul firii ei dansând zilnic mă-mbrac ca un cadavru Cel care spune și se simte mort să fie înlăturat cu pietre din cetate! Agață-mi, Doamne, Tu, clopotul de gât și zvârle-mă dincolo de ziduri porcul, omul și actorul cu lepra unei tinereți fără izbândă doar pietrelor să le vorbească și cu iubirea sa atât de trâmbițată prin venele-i deschise deșertul să-1 hrănească Așa să se-mplinească pentru toți poeții rodul се-au risipit trecând prin apa vieții tinerețea fără izbândă pentru alții! Trei lucruri despre care azi trebuie vorbit rar și în șoaptă Despre trei lucruri trebuie vorbit, azi, cât mai rar și în șoaptă: Pacea să nu o sperie nimeni și Moartea să nu o grăbească vinul vieții se cere de-acum băut în altă parte tot mai departe de pământul ce amestecă tot într-o pastă a rușinii și neînțelegerii însă o mie de galioane de s-ar porni cu el pe mare mâine s-ar scufunda toate și niciuna nu s-ar mai întoarce atât e de greu! Desigur, există și acolo cel puțin o mie de primejdii și o mie de prădători ai vieții și printre colții lor uriași ridicându-se ca vertebrele oțetite ale unor stânci din mare numai navigatorii cu adevărat sinucigași mai pot avea norocul unei călătorii împlinite Și dacă nici în văzduh și nici în apă atunci unde să-și mai găsească un loc Spiritul Omului până la Marea Sa Trecere refuzat fiind de Lume? Despre trei lucruri trebuie vorbit rar și în șoaptă: Pacea să nu o sperie și Moartea să nu o grăbească nimeni încrederea de o vei așeza azi pe o piatră sub soarele Omeniei cine-i va culege primul lacrimile? Și încă prin satele се-și sting dogoarea-n mare pescari obosiți mai aduc odată cu seara în plasele lor printre alge și pești, prinse cu dinții, frânturi de poeme toate vorbind despre cei ce se sting departe, pe ape străine, bând vinul vieții cel greu, lustruindu-și căderea și moartea cu finețe și zel gândind la semenii lor neîncetat ca Prietenia Omului să nu La moartea lui Umberto Eco Se spune că la moartea lui Umberto Eco Conspirația Universală ar fi plâns ori ar fi râs, dar de nimic nu poți fi sigur când vine vorba de ea Un lucru însă este cert și, anume, declarația ei din primele ore de la dispariția marelui semiotician: “Nu v-am spus niciodată nici că sunt rasistă și nici antisemită Pentru ca asta ține mai mult de structura mea moștenită prin naștere și mai puțin de stările mele de femeie duplicitară, Dar n-aș fi crezut că voi ajunge până aici, încât să recunosc pentru prima oară că sunt tristă Azi mi-a murit cel mai bun prieten și singurul care m-a înțeles Vă mulțumesc! ” Ziua decisivă a Judecății Morilor asupra muritorului meu “eu” Azi au venit morile, cum vin ele doar de două sau de trei ori într-o viață, și la întâlnirea dintre ape despletite cu trup greu de femei muncite și-au săltat pietrele toate, și desculțe au aluncat printre ape Unele erau mai hotărâte, altele mai timide și de-ndată acolo au început a sporovăi despre mine: “Știu că nu merită - a spus cea mai fericită dintre ele-și mai știu că până și-n universul lui e un om mic ” “Adevărat- a spus cea care stătea cu streașină mai aproape de maldăr poate nici noi nu i-am oferit destul timp ” “Așa este!- a sărit cu gura și cea care jucăușă scotea cu brațele-mpreunate roată volbura din mijlocul apei-omul nostru este doar un copil și atât ” “Copil sau nu, noi, înțeleptele, risipim apa degeaba cu el !” a concluzionat cea care era cea mai bătrână moară Mult mai bine ar fi să-1 frângem și să-i trecem peste umeri cât mai iute apa ” ”Dar de unde atâta grabă, surioară?” - a întrebat și alta ce părea cumva mai gânditoare Și eu, în timpul ăsta, visam cum mă prefăceam într-un pește mic, exotic, într-unul roșcovan si cu pistrui și cum eram tare mândru de părul meu coafat nou într-un coc vopsit în alb și ridicat peste solzii mei de aur ca un turn de fildeș în care trăia un cerceluș drag de argint viu și nevătămat ca-ntr-un somn absolut hipnotizat cu el treceam, împreună, așa cum ar trece un om beat cu mintea lui și cu ochii închiși pe lângă moarte printre pietrele și picioarele lor și inhalam acolo cu nesaț prin branhiile toate căscate ca o gură de copil un miros puternic de țâță și lapte, iar creierul meu mic și lipsit de memorie zău că-l simțeam cum turba de fericire Și uite, așa creșteam amândoi unu’ cu altu’ ca doi într-o placentă o dată și încă o dată! Despre animale și oameni Azi cineva m-a contrariat spunându-mi că nu se pun pe facebook pozele cățeilor, la aniversare, ca și când ar exista o diferență esențială ce mie îmi scapă între oameni și animale între sentimente, în genere, și toți cei ce le pot împărtăși Și atunci care să fie deosebirea? în defintiv, și poemele mele nu sunt decât tot niște jigodii care dau bine în poză cu bot ic și floace și de a căror naștere mă bucur și o anunț asemeni în speranța tulburată și turbată că undeva, cineva le va înțelege deși, nici ele nu amintesc despre nimic imediat și uman, (vorba unei prietene indience) și atunci îmi revin și îmi spun că toate încercările mele n-au fost și nu sunt nimic altceva decât vorbirea câinelui meu trecută prin cuvintele mele ori traducerea expresiei ochilor ori felul în care mă tulbur când îi vorbesc ca unui om, propria mea aproximație trăind într-o asemenea vecinătate misterioasă și nobilă, extensia și transferul meu fragmentat într-o inimă caldă de javră și de aceea o sărbătoresc, omule care ești, întotdeauna ca pe o victorie, singura mea victorie necesară pot să spun pentru că în javra asta, câinele meu, stăm cu toții ascunși și eu și tu, care citești și restul laolaltă, după cum se cuvine în singura lumină sinceră de pe pământ până la cea care ni se va dărui fiecăruia dintre noi după cât am dăruit adevărată și ultimă ca o apă ce nu mai pleacă Ultima noapte albă a muzeelor lumii In noaptea asta am fost plecat și pe drum am descoperit o nouă formă de singurătate mai nebună și mai sinucigașă decât cea a unui far maritim pe care l-am privegheat într-un amurg de toamnă ploioasă pe o coastă părăsită din county Kerry după o sută de ani de solitudine la marginea mării bătrânul far se pregătea să moară și nu trebuia să fii un geniu să-nțelegi că un ochi de pradă îl pândea din slava cerului Ah, să fi fost un paramedic acolo ca-n umbra unui mucenic aș fi sărutat nisipul de sub picioarele sale și o supradoză de morfină ar fi curmat chinul bătrânului ostaș Cine nu are urechi să asculte mai bine să tacă pentru tot atâtea ziduri există tot atâtea inimi Ție, noapte bogată îți datorez toate luxațiile astea și fracturile mele și această dureroasă desprindere de șold de data asta chiar am căzut adânc în tine și niciodată nu mi-a fost mai greu până și figura cu mersul pe brânci pare a da semne de oboseală Când am plecat, nimic nu anunța o călătorie spre capătul nopții și lucrurilor dragi le-am spus să mă aștepte cuminți lângă vatră asta bănuiesc că într-un fel anume a mai liniștit cumva spiritele altfel gândul și inima mea de javră nu m-ar fi însoțit adânc în noapte de suflet nici nu putea fi vorba, pe el demult nimic nu-1 mai mișcă din casă Nu vă fie teamă le spuneam tovarășilor mei de drum noaptea asta e așa mai mult o metaforă a zilei pe calea aceasta nimeni nu s-a simțit în beznă sau singur vreodată veți vedea, pregătiți-vă! ceasul eroic își va bate monedă chiar aici sub chipurile voastre și ca undele fine de apă ne vom revărsa cu toții curând în marea pelerinilor lumii să-ntâmpinăm deci cu bucurie deplină Marile Sale Talazuri! Dar nu a fost așa să fie mama ei de viață nu a fost și niciodată noaptea nu a fost mai întunecată și în același timp mai albă pentru mine și cel mai tare mai tare chiar și decât ecoul sălilor goale și liniștea atâtor coridoare lipsite de oameni înspăimânta scrâșnetul de dinți șuierând de la rădăcina etichetelor muzeale ca și când un întreg popor s-ar fi târât în genunchi pe un drum de sare și asta mi-a amintit de farul acela cu raza lui de lumină ce obosise călătorind peste ape și, jenat ca niciodată, am simțit nevoia simplă de a-mi culca obrazul în culcușul acela de pradă vânată unde coșmarul își are numele sale extrem de sonore și unde își da duhul noaptea sălilor muzeale din lume Of! nu credeam că se poate și mai singur decât singur pe lume stăm strânși unii în alții și fiind noapte ne priveam toți trei ca într-o oglindă în singurătate inima mea de javră începuse a tremura ca varga întunericul parcă îmbătrânise un pic și odată cu el, alături de noi cu ochii uimiți ieșiți din orbite se stingea fără vise și ultima noapte albă a muzeelor lumii Țipăt unu, 01, 1! Imaginează-ți pentru o clipă că lumea ar fi așa cum ai visat-o imaginează-ți, apoi, cum vine cineva și-ți lovește cu brutalitate visul lumea visată de o mie de ori o lovește și încă de o mie de ori o izbește o înjosește, îi spulberă tonalitățile dacă nu reușești, atunci gândește-te la un vas de porțelan de Sevres ori mai bine la un vas de ceramică veche Cucuteni ori Ferigele 1000 de ani, 2000, 3000 de ani de cultură și acel cineva încă de o mie de ori lovește și încă și încă la urmă, fa un ultim efort și imaginează-ți mâinile tale încleștate cu furie surdă, neștiută și oarbă pe mânerul obiectului dur care lovește (știu! tu nu poți fi acela, dar imaginează-ți te rog!) imaginează-ți cioburile împrăștiate peste tot bucățile lor de viață risipită tristețile lor toate speranțele lor spulberate dezamăgirile și sentimentul de ireparabil care te va copleși la sfârșit; dacă nici așa, privește-ți în ochi atunci indiferența zilnică jumătățile de măsură calculele, târguielile meschine succesele asemeni hrănindu-te oră de oră secundă după secundă și toate astea se-ntâmplă sunt extrem de reale disperarea copiilor tăi într-o lume de cârpă niciun glas al bucuriei nu va mai putea izbucni și toate astea se-ntâmplă sunt extrem de reale în timp ce în inima ta caldă de javră șinele tău plânge neauzit de nimeni cum numai îngerii știu singur oh! și până la suflet mai e mult foarte mult mai e până la suflet iar un simplu exercițiu de imaginație, sincer niciodată n-ajunge! Parteneriat strategic Cum să vă spun să nu iasă cu scântei Dar eu gândesc că viața și moartea sunt parteneri nu de afaceri, ci mai pe scurt: sunt gay Unul se arată îndârjit rău și altul îl regulează Mă scuzați dar acesta e poemul meu de luni, nu de marți că atunci el s-ar fi chemat simplu: Belgia și apoi lucrurile stau în categoria lor tot așa cum le-a găsit și explicat AristoteL 3/ zw/ze 2017 Pescărușul (studiu după Albatrosul" de Baudelaire) Stau, beau și din nou vagabondând, în felul meu aproape indecent, iubind și ejaculând ca neaua peste termocentrale cu amplasament montan poeme, mă răsucesc ca un pescăruș de trei ori peste cap urechile de lup mi se dau pe spate, ochii îmi devin cheie sol- ardși în melodia zilei rup firele ca din plasa lor cazând să nimeresc cu fața taman în gardul Comunei din Paris unde din nou de trei ori peste cap și tot așa fără să obosesc, mă prefac încrezător și visător în viitorul omenirii Ca întotdeauna, ceva tot se mai poate regândi ce atâta tevatură, și în ape cunoscute ori necunoscute cu noaptea plonjez numai și numai înconjurat de stele gata, gata să mă înec Luna si ea, tovarășă și iubită bună de cameră și de celulă (nu?) prinsă cum e cu inima mea la subțioară speriată mă tot strigă și face o figură de toată mila palidă și tremurândă cum e să mă implore: Maniile - Mahde te „huduie-n exil, jos, toti batjocoritorii " Cum se scriu 40 de poeme pe pâine Se scrie un singur poem și se acoperă cu pâinea din ziua respectivă A doua zi se citește poemul cu voce tare, se mănâncă întreaga bucată de pâine - până și firimiturile și se mulțumește Domnului după care se mai scrie unul și se acoperă cu pâinea mâncată A treia zi se citește cu voce tare poemul din ziua precedentă, se roade doar un mic colț din bucata de pâine care-1 acoperă și se mulțumește din nou Domnului, iar restul de pâine se așează cu grijă peste poemul scris în ziua a treia după care se continuă așa până trec 40 de zile Apoi se înalță ochii și se moare Atât Domnul cât și Diavolul vor înțelege mesajul tău! Când ești tânăr Când ești tânăr atât de multe lucruri se pot schimba, câte nu se pot schimba cât ești tânăr! - binevenită-i schimbarea - iubita, numărul de telefon, reședința, opțiunile politice, adresa de email până și mersul pe stradă ți-1 poți schimba, un timp, când ești tânăr Când ești tânăr atât de multe lucruri se pot uita câte nu se pot uita cât ești tânăr! - ușoară-i uitarea - iubita, numărul de telefon, reședința, opțiunile politice, adresa de email până și prietenii se pot uita, o vreme, când ești tânâr Când ai 83 de ani însă, numai mersul ți-1 mai poți uita undeva pe o stradă, numai reședința ți se mai poate schimba undeva în cer, și nicidecum iubita, nicidecum telefonul, nicidecum opțiunea politică, nicidecum adresa de email iar prietenii știu de ce te privesc plângând, când de noapte grăbiți, fiecare lângă fiecare așteaptă, încolonați la sânge ca uitarea Am putea fiecare am putea fiecare să ne trăim viața îngrijorați o singură dată într-o mie de ani și fără să irosim multe cuvinte am scrie astfel un poem tulburător dacă am fi nemuritori și poeți, dar nu suntem și fiind mai mult plecați decât în vecinătatea vieții ratăm totul fără deosebire Pescarul cei ce-s născuți lângă ape nu-s mai buni decât alții, numai sângele lor, poate, veșnic țintind către casă tot mai mult în inima lor ca-ntr-o deltă adastă și doar sufletul lor, de pescar lipovean, cu mâini aspre de muncă, seara tăcut dintr-o lotcă mai aruncă năvodul, spre un vis alergând printre ape fără umbră, ca o știucă cu trupul de aur Ziua # 234 Azi vom începe cum am mai început cu inimile îndepărtate ale strămoșilor vom freca bine dimineața pe spate, dar și prin ziare unul câte unul, așa cum ne-am dorit Dintr-un colț al camerei, tăcut animalul inimii ne va privi cu vădită curiozitate timp în care, fiind unul de pace, pe facebook 250 de prieteni de vor urâ de moarte Dar noi ve vom simți bine chiar și așa și cu degetul mic, ăla de lapte pe care l-am supt, adânc înfipt în ispita zilei ca Narcis ne vom privi în oglindă toți jucând numai x, x, x Nedespărțiti solitari vom fi tocmai de aceea și ca o pecingine cu rezistența pe mâini ne vom spăla degeaba cele 300 de jigodii care am mai rămas vom începe să-numărăm cu voce tare ca la grădiniță total anapoda: de la viitorul cristoșilor pesediști — ziua 234 la cristosul cei de buzunar, personal din ziua întâi și extrapolând la cel al unui popor de mameluci - 365 de zile într-un an Totul fără niciun rest, numai și numai matematică pură, ca un sfânt respirând lângă noi, prin lumina din încăpere liniștită așteptând, ca pe tavan să reapară, în celulă roșie, aerul, cancerul și cerul de la alimentară: cel de prin '80 deja prezent în manuale Toamna, desigur, în tot timpul ăsta va poza în rol drăguț, de fetiță îndrăgostită, de viață până când și ea va fi lăsată de izbeliște și după o spaimă în care s-o fi pierdut cu firea, ca să nu tremure de frig își va trage iute nădragii pe sub fusta de pământ Frunzele toate imediat de frică VOR ÎNCHIDE OCHII și se vor culca la pământ Dar nici ăsta nu va fi un semn deajuns și nici nu va trezi vreun cuvânt iar fiecare din poporul ăsta amărât va intra în iama ce vine cu un zeu și mai mic și mai urât cum numai boul intră singur înjug sau tăcerea prin ceața din lunca uitată de pământ Sus-jos / sus-jos nu fără o anumită ciudă acum îmi amintesc cum reușeau în copilărie să mă amuze destul de ușor tot felul de prostii una dintre cele mai teribile și mai rușinoasă totodată era plăcerea cu care ore în șir chinuiam o maimuță din plastic, pe care cu ajutorul unor bețe tot din plastic o făceam să culiseze fără oprire de-a lungul unei rigle scurte: sus-jos, jos-sus sus-jos, jos-sus Azi, după 43 de ani nu știu de cine ar trebui să-mi fie mai multă greață sau milă, dar observându-1 pe Dumnezeu cum și cu ce se joacă sunt mai mult decât convins că are parte sau singur s-a condamnat la o copilărie total nefericită Cofetarul nu știu dacă Dumnezeu are acces la internet, și dacă în câmpul omniprezenței sale intră și lumea virtuală, dar am un site cu prăjituri și cu tot felul de delicatese, un prieten mi l-a comandat și pe neașteptate apoi a dispărut Poate a primit un ordin sau o comandă de la El din moment ce s-a mutat în cer altfel nu pot să-mi explic Iar dacă tot s-a întâmplat așa să vină și să adune, bunul Dumnezeu, și ce a mai rămas pe aici de i-a fost atât de drag cofetarul Vara asta ca o minutâ Toamna mea încă nu a sosit și mă-ncăpățânez să-ntind de vara asta cât pot, vara asta ca o minută, pânâ-i sare borșul pe nas eu mă prefac că n-o văd (mult nu mai are) și oricum ceva mai bun la anii mei nu am de făcut Pe plajă băieți cu trup de marmură ca Adonis au strâns deja șezlongurile și le-au închis ca pe niște animale în căsuțe de fier, iar la Copacabana și muzica dar și barul cu luminile lui au amuțit numai marea a mai rămas și zgomotul ei de hrubă, plaja întinsă sarea din aer și setea din mine privind nedumerit Dacă nu m-aș mișca din când în când, aruncată de aiurea, o privire ar trece prin tot acest peisaj ca ochiul unui bezmetic printre picturile unei expoziții la Balcic Ce-i aici? nimic numai silueta mea ca un punct, una cu nisipul, o tușă fugară puțin îngroșată de vânt și ca un glonț lumina de sub genele ei s-ar îneca obosită de drum la două mile distanță în larg, undeva, în preajma acelor siluete de vapoare așteptând, fiecare cu un gabarit greu de închipuit marea încordată și ea în adânc suportând plumbul lor greu din pingele E un peisaj dezolant, dar nu am voie s-o spun poemul acesta nu ar suporta și ar muri mai înainte ca ecoul cuvintelor mele să se stingă, numai viermele asta din mine mă mai silește să dau de lucru vieții și culoare locului, se-nvârte neobosit printre pescărușii bizari și cele câteva foișoare părăsite de observație Salvamarii sunt duși și ei mă-nec S O S cât să mai rezist? în propria-mi insignifiantă istorie și asta îmi e suficient aș putea să ridic o mână, chiar dacă e inutil, să-ncerc un gest, orice să strig cum am mai facut-o să-implor nu știu ce zeu ’* - despre care am citit într-o carte și m-a convins, atunci - orice aș putea face cât încă mai sunt ce se cheamă un om pe o plajă pustie dar n-o fac mai precis: mi-a fost și îmi este de ajuns Ca o prostituată marea mi se-ntinde lascivă la picioare, mi le spală și mi le mângâie cu vălul ei neîntrerupt, ușor,ușor târându-mă ca pe o pradă spre palatul de cleștar Și îmi cântă! numai mie ! dintre toți oamenii, numai și numai mie Acum! E un glas pe care-1 știu, și un cânt pe care l-am cântat și eu adesea printre oameni, oferind tot се-am crezut că-i mai greu Adio, vă spun! în lumea voastră, acolo, dincolo de acest țărm, în orașele falnice în care toamna darnică vă-ncarcă bulevardele cu frunze, puteți de-acum să anunțați și anotimpul meu Scrisoare de pe lună Pentru un om abia mutat pe lună nu mă pot plânge lucrurile țării mele și de aici se văd la fel de mici și de dureroase numai zgomotul mării lovind stabilopozii de la Constanța cu fiecare zi care vine sau trece se aude tot mai accentuat cum sunt și trăsăturiile celei ce mă-nsoțește oarbă solitară fără a-mi spune un cuvânt doar mângâindu-mi pe creștet cu cele patru brațe ale ei ca zeul shiva, (în pauzele dintre excesele mele de scriere) dulăul din șinele lărgit crescând tot mai negru, negru împreună însă, toți trei, am da bine într-o poză atât suntem atât de liniștiți și de frumoși abia respirând de grija tăcerii că niciun vecin nu s-a plâns până acum de noi în nicio poveste Orele când trec, când nu trec pe aici și asta dă fiecăruia sentimentul tulburător că ar fi nemuritor dar de unde când știu foarte bine că pe amândoi eu îi voi îngropa cu trupul meu! Cu drag de pe lună, subsemnatul, singurătatea mea poetică și depresia delicioasă plină de ifose a sufletului (de asemenea: al meu) Toamnă Azi am trecut pe sub coroana unui copac într-atât de înclinat încât pentru o secundă mi-a fost frică Dar niciodată nu mi s-a întâmplat să simt la fel de câte ori m-am aflat în preajma unui om covârșit, ori a unuia subordonat vremurilor, ori chiar în propria mea companie de câte ori am fost temător și laș Nu e nimic de viața noastră Nu e nimic de viața noastră, iată-ne ajunși și aici, înveșmântați în alb și negru, două păsări de ceață așteptând îmbrățișați, aproape dispărând în acest sanatoriu, pe această banchiză murdară de zile și nopți, ca două statui grosier copiate după Rodin naufragiate pe mozaicul unui ocean de gheață cel puțin bătrânețea dacă nu și mai mult Dacă nu și mai mult, visători ai unor destine franj urate speriați și umiliți și cu trupurile tatuate ca în batjocură de o lumină oarbă prin praful tot mai dens al acestor zile vom continua să patinăm pe scena acestui ridicol teatru chinezesc de umbre până la capăt dacă niciodată nu există mai mult Dacă niciodată nu există mai mult, acolo unde ne va duce oceanul, acolo va sta și mărturia noastră și în mormântul lui de ape, în loc de cenușă, ne vom acoperi tot cu ape Tu însă, porumbița mea albă, până nu ne sfârtecă timpul și răutatea semenilor ce nu cunoaște margini Tu, sunetul meu dulce al poeziei, să-mi cânți! Numai Tu și nu e puțin! dacă nu și asta de-acum a devenit prea mult Contorsionistul social îmi trăiesc viața luând cele mai chinuitoare și complicate poziții nu, nu sunt un contorsionist nu e un hobby și nici nu câștig din asta dar am o problemă mereu atât cu spațiul civic cât și cu viteza mea înăuntrul câmpului social cu tot ce mi se oferă la schimb de câte ori plătesc cu moneda vie a timpului meu, extrem de scurt șiplătesc, plătesc! De cele mai multe ori, taman bine m-aș încadra în toate ecuațiile și ingineriile sociale dacă aș avea numai un umăr ori lipsit de coloană aș fi doar o bucată de carne fără pretenții de dialog, alteori bătând pasul pe loc mi se cere să muncesc cu o mie de brațe pentru nefericirea de-a asculta la sfârșitul fiecărei zile același deplorabil buletin de știri și atunci gândurile mele toate nu mai am unde să mi le mai port și sunt nevoit să mi le înghesui în ridurile feței și asta în detrimentul epidermei, speranței și a oricărui schimb eliberator de idei Dacă dintr-un an, fără să fiu restricționat, nu-mi pot mișca sufletul decât 3 ore pe zi e ușor de înțeles că încă nu am scăpat de lecțiile ce mi se tot pregătesc, de gimnastică, de 40 de ani flexibil, tot mai flexibil! Dar eu aș vrea să zbor, să zbor să zbor departe de toată ciuma asta roșie și ciuntimea ei, oameni buni și pentru asta niciunul dintre noi n-ar trebui să dea vina nici pe păsări nici pe lipsa de imaginație a unui sistem Ori eu aș vrea să trăiesc fără să mai fiu nevoit o săptămână întreagă să mă desfășor ca un Caterpillar prin ușa ce duce în grădina timpului liber sau în piața publică: luni o mână, marți cealaltă, apoi ușor miercuri un picior în noaptea dintre joi și vineri scoatem și umerii ca abia apoi spre sâmbătă să ne izbească lumina Lumina1 fi-mi-ar scârbă de toate aceste negocieri duse în umbra întunericului numai pentru o secundă o secundă, o secundă, în care să mă pot simți înainte să mor (nici angrenat, nici roată cu dinți de oțel nici alezaj, nimic de metal, -urăsc de câte ori scrâșnesc și de câte ori mă restrâng) abur de zeu în foiță vegetală de om Unuia fără nume ce dădea ca Maromet cu păru' A venit toamna și împreună cu ploile ei a mai spălat un pic din mizeria adunată pe scândura și treptele prispei noastre Printre pietrele din drum odată cu apele l-am văzut scurgându-se în pământ pe cel căruia nici numele nu vreau să i-1 spun, cum înțelept ne învățau odinioară bunicii Du-te! i-am spus gunoiului și de jos, de acolo, la tine să-i chemi pe toți, pe toți lingăii și tovarășii tăi, fi-v-ar să vă fie rasa de scârbă și de toată rușinea lumii! Ptiu! și cu năduf am scuipat apoi cu multă, multă silă King Kong, ascultă-mă bine King Kong, ascultă-mă bine am vești mari pentru tine: „vremea maimuțelor a trecut!" asta-i vestea cea bună când vremea trădării se coace cine trădează sau pică nu mai contează deloc dar tu asta o știi cel mai bine! Acum vine vestea prea bună: „ziua ta s-a pornit" și din lăcașul ei de sub lună, de ieri, alergând hămesit speră-n curând să te-ajungă din urmă Cățelul Pământului numai asta o noapte-ntreagă mi-a spus pe struna viorii plimbându-și cu sârg limba și colții de plumb De aceea îți zic: timp nu mai este deloc, strânge totul în grabă tot ce n-ai tăvălit prin faină, arde, amanetează: scrisori, documente de mâine te urc în caleașcă spre locul unde o salvă de tun te așteaptă Nu plânge și nu-ți fie teamă, gorilele crapă mereu ca în filme: tot cu pieptu' săltat înainte tot cu ochii pizdiți de lumină Eu voi veni să te salt cum am spus - ce termen de odată :) la câțiva ani după stingerea gărzii la câțiva ani după moarte când trupul tău va fi ajuns într-atât cât să-mi încapi în valiză Cu tine așa comod așezat efeb înaripat sub soarele vieții celei adevărate voi zbura fericit spre Câmpia Libertății Depline unde nemuritori mă așteaptă să jucăm miuța cu sfecla ta seacă Oralitate I din punctul de vedere al timpului Din punctul de vedere al timpului, mi-am spus surâzând Omul e un pește, rătăcind caraghios sub o lupă de sticlă cu zilele sale sclipind ca solzii prinse de trup e un fruct ce înoată, o pâine desprinsă din lut din moment ce Pescarul îl privește flămând printr-o copcă de gheață - Sunt pâinea de mâineeee! am strigat atunci fericit - și ca tine pot face încă o mie oricââând! a răcnit printre străzi după mine Brutarul Ce pește ciudat este omul, am gândit eu, ca pentru ultima oară cu toate că pașii îl ascund sub pământ, el gândul și-1 lasă să moară pe Lună II din punctul de vedere al omului Din punctul de vedere al omului, Timpul e o singură notă, înaltă, sub cerul copilăriei e singurul meu prieten dejoacă și împreună exersăm continuu revărsarea printr-o singură respirație Iată: Timpul cârceilor de viță Timp de bogăție și slavă Timpul roman, de untdelemn și salvie Timpul buimac din noapte Timpul de piatră ori de rouă Timp al soarelui Timpul încolăcit ca o iedera pe cariatidele unui templu nedescoperit vreodată ooooh! Timpul de mumie și de săgeată babiliomană înflorind în inima de floare a unui assirian tânăr Timpul cărții și timpul gândirii Timpul tomatelor verzi Timpul busuiocului înmuiat în vinul prospăt al toamnei de bunicul meu acum ascuns într-o iarnă Timpul verzii și timpul vânatului Timpul cuprins de pala focului Timpul pe hartă Timp de așteptare și viață Timpul plecării acasă Timpul alunecării Timpul viorii, dar să ne amintim și de timpul petrecut de harpă Timp al visării Timpul vestirii Timpul întoarcerii, timpul regăsirii Timp de poveste Timpul clipită Timpul figurilor de ceară Pe timp de foame Timpul tinereții și al jocului Timpul frumos și cel duios Timpul de mamă Timpul de la fântână Timpul la stână Timpul privitor la lună Timpul dintr-o săptămână ce să mai spui ”de timp de o lună” Timp de ape Timpul înstelării Timpul uitării Timp de noroc și de fapte Timpul de febră Timpul căutării Timpul de la răscruce Timpul secundei Timpul periculos de aproape Timpul ce fuge și cel care minte Timpul sub ape Timp de insectă Timpul din iarbă Timpul ascuns pe sub șoapte cel din cimitire Timpul ce sună Timpul ce sfărâmă Timpul care sperie și cel care reface care vindecă ca și cel care tace Timpul la moară Timpul pe autostradă și cel din muzee Timpul din artă precum Timpul de seară Timpul de operetă Timpul care înfășoară Timpul de masă Timpul de fugă și cel din armată Timp de aproape Timp de închisoare și de departe Timpul cu timp Timpul în timp, care e cel mai bun dintre toate Timpul în timp ca la carte Timpul de slujbă nedefinit Timpul de catastrofa Timpul liturgic Timpul uzurii Timp de reacție da, și acela Timpul dinăuntru Timpul față de care electoral și verbal e Timpul gramatical Timpul istoric și cel geologic Timpul biologic Timpul de gumă Timpul de glumă Timpul publicității și al revoluției Timpul pe afară Timp de recitare și meditație Timp dureros Timpul naufragiului și Timpul tara altceva care să-i urmeze Timpul părerii Timpul furtunii Timpul apropierii Timpul rămas Timpul amintit Timpul furat Timpul restituirilor Timp al păsărilor Timpul amintirii Timpul rădăcină Timpul cântării Timpul bolii în timpul Renașterii Timpul făpturii Timpul de teamă Timp de oprire Timpul speranței Timpul de ieri, de azi și de mâine separat, dar și laolaltă timpul tuturor lucrurilor mele niciodată nu-ngheață! Pearl Harbor în timp ce recitam gărgărițelor mele seara s-a pogorât geloasă și cu gheare ca de hienă, mi-a străpuns toți caișii din grădină Atacul a fost ca la Pearl Harbor n-am avut vreme să strig, nici să-mi acopăr cuvintele ultimele silabe-mi tremurau ca mierea pe buzele dulci neputincios am privit cum se insinua perfida, teribil până-n sâmburele lor auzeam iarăși sunetul ăla din clasa a 4-a când doamna ca să chiulească de la ore ne-a dus la cinema “Unirea” să vedem primul nostru film de război “Ecaterina Teodoroiu” (eu încă nu scrisesem compunerea aia de 10 : ”Cel mai bun prieten al meu este Boul-Negru Fănel”) de spaimă cerul își lepăda peste noi norii de lapte de aripi frânte ne ajunseseră fulgii lor până la gât plângeam toți în hohote, copiii și animalele Crez Mergând prin pădure poteca mă-ntreabă: în ce crezi, copile, de gând rătăcit? în drum, îi răspund, și pasu-mi gentil prin rouă din iarbă trezește cântarea pădurii trecând Pe potecă doar umbre prelung șipotind: în cine crezi, străine, de drum hăituit? în mine, răspund, și pașii mi-i simt vânjoși cum se-avântă de lună vrăjiți în drum o răscruce, monstru urlând: Pe drumuri deșarte ce te îndeamnă, semeț călător? Iubirea de oameni, îi răspund fără frică și gorgona dispare ca înainte-mi să-nvie, de o mie de ori, un drum cât un munte Coridă cu lună să iau taurul de coarne mi-am spus hotărât azi există atâtea motive, lună plină lumina pare și ea un pic mai decisă " altfel la ce bun poetul în vreme de secetă?!" (1 ) și de ce numai ei când ar trebui lăsați mai degrabă în câmp deschis ori rezemați de ziduri de piatră să cânte mereu numai și numai femeia așa că am pus mâna pe lună și am coborât-o la mine-n ogradă la început mă privea ironică, strălucitoare, din jumătatea ei blondă, dar i-am arătat eu ei "cum se leagă ciobanii, și se pradă cârlanii" (2J îmi doream nespus să o chinui ca pe hoții de cai să o chinui cumplit pentru toate insomniile mele pentru toate verbele mele nereușite să-i pot privi în ochi natura învinsă -dacă avea vreuna temătoare parșiva se făcuse mică, mică din ce în ce mai mică de puteam s-o dau de-a dura prin curte -asta am si tacutdin jumătatea ei nevăzută se auzi muget ca de valuri izbindu-se-n piatră și bănuiesc toată era numai și numai un cocktail pe dinăuntru iar eu aveam o sete haiducească de sânge de-o săptămână numai apă numai apă băusem chestia asta o simțea și el acolo, sunt sigur, bâltâcâind turbat de furie înecându-se în propria-i lume și ca să fiu cinstit nu numai pământul dar și genunchii îmi tremurau un pic însă ce mai contează când vrei cu adevărat să prinzi taurul de coame, i-am strigat: "Bestie de carne ascunsă în trupul de umbră al lunii mele, arată-te!" bravam, evident, înapoi oricum nu puteam da întunericul se lățise la piciorele mele ca o blană și eu rostogoleam trupul ei de lună peste ierburi si case, peste coline și sat luna mea ca țara mea, cred că deja măturasem de cinci ori peisajul când ea a pocnit ca un pepene și din inima ei peste piept mi s-a revărsat cu putere o mare verde de umbre și lacrimi asta m-a dezechilibrat și-n cădere m-am lovit drept în inimă când mi-am revenit lângă mine horcăia un copil culoarea feței schimbându-i-se repede "Și la urma urmei la ce bun poeții ?! ” am mai apucat să îngân înainte de-a leșina din nou, -copilul semăna leit la chip cu mine- Of, luna mea ca țara mea! 1 Scrisoare domnului Holderlin autor Octavian Paler 2 Salga - baladă populară culeasă de l 'asile Alecsandri Cocktail colectiv respect # colectiv! se ia un mojar cât inima ta de mare se răstoarnă în el toți anii de școală, de muncă și cam tot ce ai învățat de la viață se amestecă bine apoi totul până la disperare până se face pastă după care se adaugă un gram de pulbere fină din toate replicile dragi de prin filme, câteva refrene, bip-uri poate să fie și un cântec întreg, primul sărut de asemeni jurămintele de care-ți mai aduci aminte, mersul împreună cu prietenii la bar, prima ta băutură și aura aerului de acolo se taie-n în bucăți cât mai mici alături de fotografia bunicului căzut în război -te rog, nu-i spune asta mamei!-, din zgomotul tăcut al coridoarelor morții din pușcăriile comuniste poți culege tăcerea (adăugă și imaginea lui Arsenie Baca dacă-ți face bine) toacă mărunt înăuntru câteva titluri din "Scânteia'-oricare numărcâteva versuri d-ale lui Ciurunga și o bandă de magnetofon cu ordinele de foc de la Timișoara, plânsul mamelor îngropându-și copiii în decembrie ’89 urletul pieței la kilometrul zero, nu uita IMEDIAT DEASUPRA să torni în formă lichidă rânjetul lui Iliescu și toată politica de mai apoi, toată batjocura LOR precum și câțiva dolari sau euro dacă ai prin casă, (nu în sume mari) primiți de la părinți prin western union stai liniștit infracțiunea ta va fi mică adaugă tară să tulburi conținutul, cu grijă, și ceva culoare albastră nu din steag și nici din cerul zilei de-afară -știu albastrul de Voroneț este inimitabilia și o bucată din rochia femeii bătută la mineriadă (acum în vârstă de 64 de ani) eșecul tău în prima zi de școală va fi astfel și mai puțin comestibil din candelele Lunii adună mirosul de carne ucisă, arsă, zilele tale toate strânse cu ușa până la pragul sinuciderii colective amestecă ÎN FINAL totul repede, până dai de CULOARE, apoi cu o pensulă printre lacrimi scrie pe fața unui ambalaj găsit la tomberonul din spatele blocului atât: # colectiv după care ieși în stradă și strigă cât poți de tare către toți cei ce se ascund prin case și pe sub id-uri false pe facebook: FUCK YOU ALL! Jurnalul unei ucideri repetate - prin țara soarelui ce arde și a poporului ce minte (II) i-am spus duhului meu: " vino și fotografiază-mi azi ziua de mâine!" îl rugam "Duhule, purtător de mir și slavă ” asta și fac răspundea el conștiincios continuând să fotografieze aceleași clădiri, aceleași străzi, monumente, cripte comuniste și orice statuie întâlnea prin aerul dens al orașului "Nu astea, NU ASTEA!" îi repetam eu "fotografiază-mi azi doar ziua de mâine, Duhule ca să n-o pot uita!" îl rugam, "Duhule, purtător de mir și slavă " în vreme ce Moartea spăla cu limbă ei aspră suprafața tuturor lucrurilor din jurul nostru întărindu-le cu bala sa Lecția de istorie Am construit o casă: „Itaca ” ultima baricadă ultima fortăreață azi și pentru viitor pereți mari, camere multe ei, nici chiar așa de multe și în pod l-am îngropat pe bunicu’: Doamne, iartă-mă! în sicriu de nuc și cu cruce celtică la cap din piatră din piatră neagră și dură fără sunet, fără apă ca pe un rege nordic Mâine va fi duminică duminica bunului Dumnezeu în care El s-a odihnit Da! dar eu nu sunt El și la orice nuntire a neamului meu nu a căzut nicio stea ba, dimpotrivă toate au stat țepene și vii, cu ochii ieșiți din orbite ca becurile de 12 V din instalația electrică a pomului de Crăciun de aceea încă din zori voi începe a bea amarnic și voi mânca flămând flămând ca un lup fără lună, ca un lup fără haită, până în noapte în noaptea curvă - mireasă nepoftită cu neamurile și surorile spiritului din care mă trag și pe care nu i-am cunoscut și nici nu i-am înțeles vreodată iar din prispa casei, precum câinii în prăsilă pruncii lor mă vor privi uimiți dornici vor plânge înainte să-nvețe lecția lecția unchiului lor unchiului lor brun iezuitul cel mare, conchistadorul îngâmfat și plin de galbeni zornăitori întors din înalta străinătate a cărui urmă se umple ceas de ceas clipă de clipă de-o pulbere fină, de-o mireasmă de aur Am dormit somn fără vise somn greu fără dobândă nu am nimănui de dat niciun răspuns și luni înainte de răsărit m-am trezit ca nou botezat și am turnat gaz Ga"", pe vorbele toate pe vorbele lor pe vorbele mele cărora le uitasem șirul pe vorbele tuturor cărților mincinoase și pe papura casei mele dobrogene care arăta ca o fată în zori trecută în zapisul de divorț iar în grădină pe când mă plimbam cu restul de gazolină am dat nas în nas cu visele mele din adolescență și ca să scap le-am semnat și lor în grabă un cec pe care am scris cu litere de tipar doar atât: GAZZZZZ11! Soarele nu m-a trădat și exact la 6 și 28 de minute a fost acolo cum mi-a promis și mi-a zâmbit i-am zâmbit și eu ne simțeam amândoi liberi sub cerul mare albastruuuuu ca doi tâlhari într-0 răscruce a Deltei - numai Panait ne mai putea auzi -că deh, eram prieteni vechi de mai bine de 40 de ani și de emoție clipper-ul meu occidental văzându-1 s-a pierdut cu firea s-a scăpat pe el, ce mai tura-vura și la toate astea a răspuns printr-un fior magnetic și gata a fost flacăra a cuprins ca într-un joc toată bășcălia Itaca a devenit trecut eu, emigrant și timpul n-a mai găsit alt loc pentru mine decât făgașul lipsit de onoare și tară vinovăție al istoriei postrevoluționare a României CUPRINS Emanuel Pope sau poezia opusă literaturii de consum / Exod / Cafeaua de dimineață / Atâția ani! atâția cai! / Febra aurului / Căderea / am călătorit / Ascunde, poete, întristarea / Vinul cel mai greu / Atât de repede / Toți acești călăreți / Orice poem e un ecou / Pacea / ( ) - exit / Câinele Dingo / Paradisului meu fără regret, fără rușine! / Jurnal de motociclist al cerului / Numai nopțile / și eu aparțin acestei lumi: / Alzheimerul inimii / La Belle Epoque s-a sfârșit! / Cântându-i morții din "Grădina Paradisului” / Colosul / Iarnă (blues) / Azi a lovit din nou / Soarele albastru / Spleen I / Spleen 2 / Spleen 3 / ca norocul de rar / Câine de soi, caut un stăpân mai bun! / Cântec / Taifas cu îngeri / Proprietarul visătorului / Am autor, caut text / Singurătate, planetă „rotundă” / Inima mea / Despre viața ca spam sau cum doriți dvs / Slava deșartă / Somnul unui faun / Ce-a fost mai greu a trecut / Viitorul poartă aripi / Curtea miracolelor pustiitoare și reci / Afară din cetate! / Trei lucruri despre care azi trebuie vorbit rar și în șoaptă / La moartea lui Umberto Eco / Ziua decisivă a Judecății Morilor asupra muritorului meu “eu” / Despre animale și oameni / Ultima noapte albă a muzeelor lumii / Țipăt unu, 01,1!/ Parteneriat strategic / Pescărușul/ Cum se scriu 40 de poeme pe pâine / Când ești tânăr / Am putea fiecare / Pescarul/ Ziua # 234 / Sus-jos / sus-jos / Cofetarul / Vara asta ca o minută / Scrisoare de pe lună / Toamnă / Nu e nimic de viața noastră / Contorsionistul social / Unuia fără nume ce dădea ca Maromet cu păru’ / King-Kong, ascultă-mă bine / Oralitate / Pearl H arbor / Crez / Coridă cu lună / Cocktail colectiv / Jurnalul unei ucideri repetate / Lecția de istorie /